title: Timo Räty

text: Työpaikkakiusaamisen lisäksi Räty ja kymmenen muuta AKT:n hallituksen jäsentä saivat syytteen Hilkka Ahteen työsyrjinnästä, sillä Ahde oli erotettu AKT:n viestintäpäällikön tehtävästä maaliskuussa 2012 samaan aikaan kun työsuojeluviranomainen käsitteli Ahteen kokemaa epäasiallista kohtelua työpaikallaan. Rätyä lukuun ottamatta kaikki syytetyt tunnustivat työsyrjinnän ja ratkaisivat asian syyteneuvottelun avulla, jolloin heidät tuomittiin 10 päiväsakkoon. Rädyn tapauksessa asia eteni oikeuteen, ja hänet tuomittiin marraskuussa 2015 20 päiväsakkoon työsyrjinnästä. Oikeus alensi sakkojen määrää sen perusteella, että Räty oli jo aiemmin saanut sakkoja Ahteen työpaikkakiusaamisesta, sekä siksi, että Räty menetti työpaikkansa. Räty tuomittiin myös maksamaan Ahteelle korvauksia henkisestä kärsimyksestä 1000 euroa sekä korvaamaan tämän lähes 15000 euron oikeuskulut. Hovioikeus kuitenkin kumosi äänestyspäätöksellä marraskuussa 2016 käräjäoikeuden aiemman tuomion ja Räty vapautettiin korvausvastuusta. Korkein oikeus otti tapauksen käsittelyyn huhtikuussa 2017. Oikeus aikoo käsitellä muun muassa sitä, millaiset ovat työsyrjinnän tunnusmerkit.


title: Markus Kosonen

text: Markus Kosonen (s. Tampere 18. helmikuuta 1983) on suomalainen elokuvatuottaja ja media-alan monitoimija. Hänen ensimmäinen pitkä elokuvatuotantonsa Leijonan Sydän esitettiin Yle TV2:ssa 23. joulukuuta 2006. Kosonen on toiminut elokuvien lisäksi aktiivisesti musiikkialalla; managerina ja festivaalituottajana.


title: Traveller’s Tales

text: Traveller’s Tales on brittiläinen pelitalo, joka perustettiin vuonna 1990 Knutsfordissa, Cheshiressa. Se on tunnettu muun muassa monista Disney-peleistä, joista suurin osa perustuu Pixarin elokuviin, mutta parhaiten pelitalo on tunnettu "Lego"-peleistä, ja se on ainoa pelitalo, joka tekee Lego-aiheisia pelejä. Vuonna 2006 Traveller’s Talesista tuli osa TT Games -pelistudiota. Vaikka TT Games olikin Traveller’s Talesiä suurempi, nähtiin studio kuitenkin peleissä Traveller’s Talesin nimellä.


title: Ruostepääskyt

text: Ruostepääskyt ("Cecropis") ovat pääskyjen heimoon kuuluva varpuslintusuku. Ruostepääskyjen sukuun kuuluu BirdLifen mukaan seitsemän lajia.


title: Vladimir Sorokin

text: Vladimir Georgijevitš Sorokin (, s. 7. elokuuta 1955 Bykovo, Moskovan oblast) on postmoderni venäläinen kirjailija ja dramaturgi.


title: Vladimir Sorokin

text: Sorokin opiskeli Gubkin öljy- ja kaasuteollisuuden instituutissa Moskovassa ja valmistui 1977 insinööriksi. Hän julkaisi ensimmäisen teoksensa 1972 öljyteollisuuden lehdessä. Valmistuttuaan hän työskenteli vuoden Smena-lehdessä, mutta joutui jättämään sen, kun ei suostunut Komsomolin jäseneksi.


title: Vladimir Sorokin

text: Sorokin tunnetaan tulevaisuudendystopioista, jotka siirtävät historian (mm. Iivana Julman opritšnikit) nykypäivään ja armottomasta historiallisten henkilöiden pilkasta.


title: Vladimir Sorokin

text: Sorokin tuli kuuluisaksi 2002, kun nuorisoliike Idushije Vmeste valitsi hänet yhtenä kolmesta kirjailijasta moraalisen rappion syntipukiksi. Syynä oli Sorokinin teos "Goluboje salo" () ja sen rohkeat seksikohtaukset ”Josef Stalinin” ja ”kreivi Nikita Hruštševin” välillä. Sorokinin kirjat heitettiin julkisesti Punaiselle torille pystytettyyn vessanpönttöön, joka myöhemmin räjäytettiin. Kirja poiki myös oikeusjutun. Samalla sen myynti viisinkertaistui.


title: Nadežda Tšižova

text: Nadežda Vladimirovna Tšižova (, s. 29. syyskuuta 1945 Usolje-Sibirskoje) on entinen neuvostoliittolainen kuulantyöntäjä ja olympiavoittaja. Hän voitti ensimmäisenä naisena yleisurheilun Euroopan-mestaruuskilpailuissa saman lajin kultaa neljissä peräkkäisissä kisoissa.


title: Nadežda Tšižova

text: Siperiassa syntynyt Tšižova voitti tyttöjen kuulantyönnön Euroopan-mestaruuden vuonna 1964. Ensimmäisen aikuisten arvokisavoittonsa hän saavutti Budapestin EM-kilpailuissa 1966, joissa hänen voittotuloksensa oli 17,22 m. Vuoden 1968 huhtikuussa hän työnsi ensimmäisen maailmanennätyksensä 18,67 m, ja puoli vuotta myöhemmin Méxicon olympialaisissa hän saavutti olympiapronssia tuloksella 18,19 m. Toukokuussa 1969 hän valtasi maailmanennätyksen takaisin olympiavoittaja Margitta Gummelilta ja 13. heinäkuuta 1969 hän työnsi Chorzówissa tuloksen 20,09 m ylittäen ensimmäisenä naiskuulantyöntäjänä 20 metrin rajan. Gummel otti ennätyksen hetkeksi takaisin itselleen, mutta Ateenan EM-kilpailuissa Tšižova paransi ME-tulosta 20,43:een ja voitti toisen Euroopan-mestaruutensa.


title: Nadežda Tšižova

text: Vuonna 1971 Tšižova voitti kolmannen Euroopan-mestaruutensa Helsingin kisoissa tuloksella 20,16 m ja sivusi pari viikkoa myöhemmin ME-tulostaan. Vuoden 1972 keväällä ennätys parani 20,63:een, ja Münchenin olympialaisissa hän voitti kultaa kaikkien aikojen ensimmäisellä 21 metrin ylityksellä (21,03 m). Vielä vuonna 1973 hän paransi maailmanennätystä ensin lukemiin 21,20 m ja sitten Varnassa 29. syyskuuta lukemiin 21,45 m. Rooman EM-kilpailuissa 1974 hän voitti neljännen maanosamestaruutensa tuloksella 20,78 m. Hänen viimeiseksi arvokisamitalikseen jäi olympiahopea Montréalissa 1976 tuloksella 20,96 m.


title: Nadežda Tšižova

text: Sisäratojen EM-kilpailuissa Tšižova voitti viisi kultamitalia, yhden hopean ja yhden pronssin. Prahassa 1967 voittotulos oli 17,44 m, Madridissa 1968 18,18 m, Wienissä 1970 18,60 m, Sofiassa 1971 19,70 m ja Grenoblessa 1972 19,41 m. Göteborgissa 1974 hän sijoittui Helena Fibingerován takana toiseksi tuloksella 20,62 m. Dortmundissa 1966 hän sai pronssia tuloksella 16,95 m.


title: Chubby bunny

text: Chubby bunny (suomeksi ”Pullea pupu”) on peli, jossa kilpailijat laittavat suuhunsa yhden vaahtokarkin, sanovat ennalta määrätyn sanan tai lauseen ja jatkavat aina lisäämällä joka kierroksella yhden vaahtokarkin lisää suuhunsa. Vaahtokarkkeja ei saa niellä ja jos pelaaja ei pysty sanomaan sanaa tai lausetta selvästi, hän putoaa pelistä.


title: Chubby bunny

text: Chubby bunny -leikin tiedetään aiheuttaneen ainakin kaksi kuolemaa. Ensimmäisen kuolonuhrin, 12-vuotiaan Catherine "Casey" Fishin, vanhemmat saivat koululta korvauksena 2 miljoonaa Yhdysvaltain dollaria.


title: Fluffy bunny

text: Fluffy bunny (engl. pörröinen, pöyheä, pehmoinen + pupu) voi tarkoittaa seuraavia asioita:


title: Cloppenburg

text: Cloppenburg on Cloppenburgin piirikunnan pääkaupunki Ala-Saksin osavaltiossa, Saksassa. Asukkaita kaupungissa oli vuoden 2006 lopussa 31 757 ja pinta-ala on 70,62 neliökilometriä. Cloppenburgin pormestari on Wolfgang Wiese.


title: Cloppenburg

text: Kaupunki sijaitsee Bremenin ja Alankomaiden rajan välissä, noin 38 kilometriä Oldenburgista lounaaseen


title: Cloppenburg

text: Cloppenburgissa on muun muassa sairaala, 11 päiväkotia, seitsemän katolilaista kirkkoa, yksi evankelis-luterilainen kirkko, yksi baptistikirkko ja yksi Freien Evangeliums-Christengemeinde -kirkko.


title: Cloppenburg

text: Yksi kaupungin turistihoukutuksista on Museumsdorf Cloppenburg, keskiaikainen kylä, jossa on uudelleenrakennettuja rakennuksia vuosien 800 ja 1800 väliseltä ajalta. Muita nähtävyyksiä ovat esimerkiksi 1700-luvulta peräisin oleva St. Andreas -barokkikirkko ja kaupunginpuisto.


title: Cloppenburg

text: Ranskan Normandiassa sijaitseva Bernay on Cloppenburgin yhteistyökaupunki.


title: Thomas Elsaesser

text: Thomas Elsaesser (s. 1943 Länsi-Berliini) on kansainvälisesti tunnettu elokuvahistorioitsija ja elokuvatieteen professori Amsterdamin yliopistossa.


title: Thomas Elsaesser

text: Thomas Elsaesser syntyi vuonna 1943 Berliinissä. Hän on arkkitehti Martin Elsaesserin lapsenlapsi ja vietti lapsuutensa Saksan Oberfrankenissa. Vuonna 1951 hän muutti perheineen Mannheimiin, jossa hän opiskeli humanistisessa lukiossa ennen kuin aloitti englannin opinnot Ruprecht-Karl yliopistossa Heidelbergissä. Vuonna 1963 Elsaesser muutti Isoon-Britanniaan, jossa hän opiskeli Englannin kirjallisuutta Sussexin yliopistossa (1963–1966). Suoritettuaan kandidaatin tutkinnon hän vietti vuoden Sorbonnessa Pariisissa (1967–68). Vuonna 1971 hän suoritti tohtorin tutkinnon Sussexin yliopistosta Jules Micheletin ja Thomas Carlylen Ranskan vallankumouksen historioita käsittelevällä kirjallisuustieteen väitöskirjalla.


title: Thomas Elsaesser

text: Vuonna 1968 Elsaesser perusti Sussexin yliopistossa elokuvalehden ("Brighton Film Review"). Hän toimitti lehteä Monogram-nimisenä vuodesta 1971 vuoteen 1975 Lontoossa Peter Wollenin rohkaisemana ja British Film Instituten koulutusosaston rahoittamana.


title: Thomas Elsaesser

text: Kriitikkona ja teoreetikkona toimiessaan Elsaesser kirjoitti esseen hollywoodilaisesta melodraamasta ("Tales of Sound and Fury", 1972), joka hänestä kansainvälisesti tunnetuksi elokuvatutkijan.


title: Thomas Elsaesser

text: Vuodesta 1972–1976 Elsaesser opetti englantia, ranskaa ja yleistä kirjallisuustiedettä Itä-Anglian yliopistossa. Vuonna 1976 hän perusti yhdessä Charles Barrin kanssa erään Yhdistyneen kuningaskunnan ensimmäisistä riippumattomista elokuvatutkimuksen keskuksista, joka sisälsi täydet kandidaatin-, maisterin- ja tohtoriohjelmat. Alfred Hitchcockia ja Fritz Langia käsittelevien seminaarien lisäksi Elsaesser alkoi opettaa yhdessä kollegansa W.G. Sebaldin kanssa kurssia Weimarin tasavallan elokuvasta.


title: Thomas Elsaesser

text: Vuonna 1991 Elsaesser valittiin professoriksi Amsterdamin yliopistoon. Siellä hän perusti elokuva- ja televisiotieteen laitoksen, jonka johtajana hän toimi vuoteen 2000 asti. Vuonna 1991 hän perusti kansainvälisen maisteriohjelman, kirjasarjan "Film Culture in Transition" (Amsterdam University Press / Chicago University Press) ja oli mukana perustamassa yhdysvaltalaiseen graduate school -järjestelmään pohjaavaa ASCA- tutkijakoulua (Amsterdam School for Cultural Analysis).


title: Thomas Elsaesser

text: Vuodesta 1976 lähtien Elsaesser on opettanut säännöllisesti vierailevana professorina yhdysvaltalaisissa yliopistoissa, eritoten Iowan, Kalifornian (Los Angeles, San Diego, Berkeley, Irvine, Santa Barbara) New Yorkin ja Yalen yliopistoissa. Vuosina 1993–1999 hän oli professorina Bergenin yliopistossa Norjassa ja vuosina 2005–2006 Ingmar Bergman -professori Tukholman yliopistossa. Vuosina 2006–2007 hän oli Leverhulme-professori Cambridgen yliopistossa. Tämän lisäksi hän on opettanut useita kertoja vierailevana professorina Hampurin, Berliinin ja Wienin yliopistoissa. Vuonna 2003 hän oli tutkijana Wienin International Research Center for Cultural Studies -keskuksessa, vuonna 2004 Tel Avivin yliopiston Sackler instituutissa ja vuonna 2007 Cambridgen Churchill Collegessa. Vuodesta 2005 lähtien Elsaesser on vuosittain opettanut yhden lukukauden Yalen yliopistossa vierailevana professorina.


title: Thomas Elsaesser

text: Vuosina 2000–2005 Elsaesser oli kansainvälisen tutkimusprojektin Cinema Europen johtaja Amsterdamin yliopistossa. Projekti tuotti lukuisia kirjajulkaisuja eurooppalaisesta elokuvasta ja elokuvahistoriasta, kuten tutkielman Hollywoodin ja Euroopan suhteesta ("European Cinema - Face to Face with Hollywood"), nyky-cinefiliasta ("Cinephilia - Movies, Love and Memory"), eurooppalaisesta avantgardesta ja elokuvakerholiikkeestä ("Moving Forward Looking Back"), Lars von Trierin elokuvasta pelaamisen prototyyppinä ("Playing the Waves") ja eurooppalaisesta elokuvafestivaalialueesta ("Film Festivals - From European Geopolitics to Global Cinephilia"). Muut projektiin liittyvät tutkielmat keskittyivät muun muassa postklassiseen kerrontaan, elokuvaan, sotaan ja muistiin, suomalaiseen visuaaliseen kulttuuriin ja musiikkiin 90-luvun eurooppalaisessa elokuvassa sekä eurooppalaisten kaupunkien ja mediakulttuurin suhteita käsitteleviin tutkimuksiin.


title: Thomas Elsaesser

text: Elsaesser on merkittävä kansainvälisen elokuvakulttuurin edustaja, jonka kirjoja ja esseitä elokuvateoriasta, genreteoriasta, Hollywoodista, elokuvahistoriasta, median ja uusmedian arkeologiasta, eurooppalaisesta auteur-elokuvasta ja installaatiotaiteesta on julkaistu yli 20:lla kielellä. Elsaesser on eritoten tunnettu tutkimuksistaan, jotka käsittelevät miltei jokaista saksalaisen elokuvahistorian vaihetta varhaisesta elokuvasta ("A Second Life: German Cinema’s First Decade") Weimarin tasavallan elokuvaan ("Weimar Cinema and After: Germany’s Historical Imaginary") ja Fritz Langiin ("Metropolis"). Näihin teoksiin lukeutuvat myös paljon siteerattu "New German Cinema – A History", teos Rainer Werner Fassbinderistä, tutkielma natsielokuvan vaikutuksista sodanjälkeiseen saksalaiseen elokuvaan, antologia Harun Farockista sekä teos "The BFI Companion to German Cinema".


title: Thomas Elsaesser

text: Saksalaiseen elokuvaan liittyvien julkaisujen lisäksi Elsaesser on (yhteis)toimittanut kokoelmia varhaisesta elokuvasta, televisiosta ja uusmediasta, kirjoittanut kirjan" Contemporary Hollywood: Studying Contemporary American Film" Warren Bucklandin kanssa, sekä uraauurtavan teoksen "Film Theory: An Introduction through the Senses" yhdessä Malte Hagenerin kanssa.


title: Thomas Elsaesser

text: Elsaesserin teos "New German Cinema: A History" voitti New Yorkin yliopiston Jay Leyda -palkinnon vuonna 1990 ja Nancy Singer Kovacs -palkinnon (Society for Cinema and Media Studies). Hän vastaanotti Nancy Singer Kovacs -palkinnon toistamiseen vuonna 1998 kirjastaan "Weimar Cinema and After: Germany's Historical Imaginary". Hänen kirjansa "European Cinema Face to Face with Hollywood" voitti parhaana kansainvälisenä elokuvatutkimuksen kirjana Udinen yliopiston elokuvakonferenssin yhteydessä vuonna 2006 luovutetun Premio Limina-Carnica -palkinnon.


title: Thomas Elsaesser

text: Vuonna 2006 Elsaesser vastaanotti Alankomaiden Leijonan ritarikunnan ritariuden.[1] Vuonna 2008 Society for Film and Media Studies kunnioitti häntä kunniajäsenyydellä. Vuonna 2008 hänet myös valittiin British Academyn vastaavaksi tutkijaksi.[2]


title: Thomas Elsaesser

text: Elsaesserin 60-vuotissyntymäpäivän kunniaksi Malte Hagener, Johannes N. Schmidt ja Michael Wedel toimittivat juhlanumeron "Die Spur durch den Spiegel".[3] Elsaesserin 65-vuotissyntymäpäivänsä kunniaksi julkaistiin hänen kollegojensa ja entisten opiskelijoidensa artikkeleista koostuva kirja "Mind the Screen: Media Concepts According to Thomas Elsaesser."[4]


title: Johan Helsingius

text: Johan ”Julf” Helsingius (s. 1961 Helsinki) on tietotekniikka-alan yrittäjä ja yksi Suomen internet-pioneereista.


title: Johan Helsingius

text: Helsingius oli 1980-luvulla mukana perustamassa EUnetin Suomen osastoa ja oli mukana siinä ryhmässä, joka muodosti ensimmäisen Internet-yhteyden Neuvostoliittoon. Kun EUnet myöhemmin myytiin Qwestille, jolta se siirtyi edelleen KPNQwestille, Helsingiuksesta tuli KPNQwestin teknologiajohtaja. Hän toimii nykyään internet-yrittäjänä ja on usean yrityksen hallituksessa.


title: Johan Helsingius

text: Helsingius ylläpiti 1990-luvun alussa codice_1-osoitteessa toiminutta palvelua, joka lähetti sähköposteja nimettömänä eteenpäin. Se oli hyvin suosittu ja välitti yli kymmenen tuhatta viestiä päivässä. Palvelu joutui kuitenkin ongelmiin helmikuussa 1995, kun skientologiakirkko kutsui Interpolin apuunsa selvittämään erään skientologiaa kritisoineen käyttäjän henkilöllisyyttä. Koska vaihtoehtona olisi ollut kaikkien käyttäjätietojen paljastaminen, Helsingius paljasti skientologiakirkon etsimän henkilön nimen. Vuoden 1996 elokuussa hän ilmoitti sulkevansa palvelun.


title: Mongun-Tajgan kožuun

text: Mongun-Tajgan kožuun (, ) on hallinnollinen alue (kožuun) Tuvan tasavallassa Keski-Aasiassa Venäjällä. Se sijaitsee Tuvan lounaisoassa Mongolian rajalla. Vuonna 2002 kožuunissa oli 5 938 asukasta. Vuonna 1989 asukkaita oli 5 576. Kožuunin hallinnollinen keskus on Mugur-Aksyn kylä, jossa asuu 68,1 prosenttia koko kožuunin väestöstä.


title: Tansanian–Sambian rata

text: Tansanian-Sambian rata ("Tanzania Zambia Railway", lyhyesti englanniksi "Tan-Zam") on Kiinan kansantasavallan Tansaniaan rakentama 1 860 kilometriä pitkä rautatie, joka valmistui 1976. Rakentaminen oli aloitettu lokakuussa 1970, mutta jo heinäkuussa 1968 oli lähetetty ensimmäinen kiinalainen asiantuntijaryhmä tutkimaan radan rakentamista.


title: Tansanian–Sambian rata

text: Rata kulkee Kapiri Mposhista Lusakan pohjoispuolelta Dar-es-Salaamiin. Sambia vältti rautatien avulla Etelä-Afrikan tasavallan reittien käyttämisen. Rata sai alkunsa Julius Nyereren vierailulla Kiinan kansantasavaltaan helmikuussa 1965, kun hän pyysi Kiinaa auttamaan rautatien rakentamisessa Sambiaan. Tuolloin Tansanian osuus maailman kuparintuotannosta oli 15 %. Tätä aikaisemmin Nyerere oli pyytänyt apua Britannialta, Saksalta ja Maailmanpankilta tuloksetta. Kiinan kansantasavallan hallitus oli luvannut 988 miljoonan juanin korottoman lainan.


title: Tansanian–Sambian rata

text: Rautatietä rakensivat kymmenet tuhannet Kiinasta tulleet kiinalaiset. Kaikkiaan 64 rakentajaa kuoli tauteihin ja villieläinten hyökkäyksiin. Lusakan esikaupungissa on hautausmaa kuolleille kiinalaisilla radanrakentajille. Tansanian hallitus oli toimittanut rakentajien käyttöön 50 asetta eläinten varalta.


title: Tansanian–Sambian rata

text: Radassa on 320 siltaa ja 22 tunnelia. Sen varrelle tehtiin 93 asemaa.


title: Tansanian–Sambian rata

text: 1960-luvulta alkaen Kiinan kansantasavalta tuki Tansanian kehitystä enemmän kuin 2 miljardin dollarin arvosta. Kiinalaisvoimin rakennettu rautatie olisi ollut rahalliselta arvoltaan noin 680 miljoonaa dollaria. Vuosien aikaan Kiinan kansantasavalta rakensi Tansaniaan yli 100 tehdasta.


title: Tansanian–Sambian rata

text: Viime vuosina on harkittu radan yksityistämistä kiinalaiselle yritykselle sen kunnossa pitämiseksi.


title: Lordi Asriel

text: Lordi Asriel on keskeinen sivuhenkilö Philip Pullmanin kirjoittamassa "Universumien tomu" -fantasiatrilogiassa. Ensimmäisen kirjan elokuvasovituksessa Lordi Asrielia näyttelee Bond-näyttelijänä kuuluisuuteen noussut Daniel Craig.


title: Lordi Asriel

text:
Lordi Asrielin daimoni on lumileopardi nimeltä Stelmaria.
Koko ikänsä Lyra on pitänyt Lordi Asrielia setänään, kunnes paljastuu, että Lordi Asriel on Lyran isä ja että Lyran äiti on Marisa Coulter. Trilogian viimeisessä osassa Lordi Asriel kuolee Marisa Coulterin kanssa, kun he vetävät Sijaishallitsijan, Metatron-enkelin, mukanaan erääseen kuiluun.


title: Pont-l’Évêque (Calvados)

text: Pont-l’Évêque on kunta Calvadosin departementissa Basse-Normandien hallintoalueella Ranskassa. Kunnassa oli 4 133 asukasta vuoden 1999 väestönlaskennassa. Pont-l’Évêquen pinta-ala on kahdeksan neliökilometriä.


title: Pont-l’Évêque

text: Pont-l’Évêque voi tarkoittaa:


title: Kyzylin kožuun

text: Kyzylin kožuun (, ) on hallinnollinen alue (kožuun) Tuvan tasavallassa Keski-Aasiassa Venäjällä. Se sijaitsee Tuvan keskiosassa. Vuonna 2002 kožuunissa oli noin 21 500 asukasta. Kožuunin hallinnollinen keskus on Kaa-Hemn kaupunkityyppinen taajama.


title: Real Snacks

text: Real Snacks Oy on vuonna 2001 perustettu suomalainen elintarvikealan yritys joka valmistaa perunalastuja, maissinaksuja ja perunapellettituotteita. Yrityksen toimitilat sijaitsevat Pyhännällä. Yrityksen perunalastutehdas aloitti toimintansa vuonna 1979 nimellä Pyhännän Einestuote, josta se päätyi Raisio-yhtymän omistukseen vuonna 1984. Real Snacksin omistukseen tehdas siirtyi vuonna 2001.


title: Real Snacks

text: Yritys valmistaa tuotteitaan mm. "Real Snacks" ja "Chipventures" -tuotemerkeillä. Lisäksi yritys valmistaa kaupan omia merkkejä mm. suomalaisille kaupan keskusliikkeille. Vuonna 2016 yrityksen myynnistä 65 prosenttia tuli kaupan merkkien valmistuksesta. Real Snacksin osuus kotimaan markkinoista on 14 prosenttia. Liikevaihdosta 20 prosenttia tulee viennistä: yritys vie tuotteitaan mm. pohjoismaihin, Venäjälle, Kiinaan ja Etelä-Koreaan. Viennistä puolet menee Kiinaan.


title: Cloppenburg (täsmennyssivu)

text: Cloppenburg voi tarkoittaa seuraavia:


title: Kaa-Hem

text: Kaa-Hem () on kaupunkityyppinen taajama Kyzylin kožuunissa Tuvan tasavallan keskiosassa Venäjällä. Se on Kyzylin kožuunin hallinnollinen keskus. Kaa-Hemissä oli noin 10 500 asukasta vuonna 2002.


title: Monsterbore

text: Monsterbore on suomalainen southern rock-yhtye.


title: Pont-l’évêque (juusto)

text: Pont-l'évêque on lehmänmaidosta valmistettu pehmeä juusto Normandian seudulta. Juustossa saattaa olla voimakas tuoksu, mutta maultaan se on yleensä mieto. Juustomassa on pehmeää ja vaaleankeltaista, pidempään kypsyttyään jopa valuvaa. Syötävä kuori on enimmäkseen kevyen valkoisen nukan peitossa, jonka lisäksi siinä voi olla kevyitä oransseja tai vaaleanruskeita laikkuja. Juusto on neliön muotoinen ja painaa yleensä noin 400 grammaa. Sen rasvapitoisuus on noin 45 prosenttia kuiva-aineesta (noin 24 % kokonaismassasta). Pont-l'évêque voidaan sääntöjen mukaan valmistaa joko pastöroidusta maidosta tai raakamaidosta.


title: Pont-l’évêque (juusto)

text: Juusto on saanut nimensä Calvadoksen departementissa sijaitsevan Pont-l'Évêquen kylän mukaan, jonka ympäristössä sitä on valmistettu jo vuosisatojen ajan. Sillä on ollut suojattu alkuperänimitys vuodesta 1972. Pont-l'évêque-juustoa tuotettiin vuonna 2007 noin 2 900 tonnia, josta 33 tonnia vietiin Ranskan ulkopuolelle.


title: If You’re Happy and You Know It

text: ”If You're Happy and You Know It” on suosittu, alun perin amerikkalainen lastenlaulu, jonka säveltäjää ja sanoittajaa ei tunneta. Se on siten vapaasti yleisessä käytössä oleva teos, joskin siitä on tehty useita eri tekijänoikeuslaeilla suojattuja versioita. Yhden tällaisen laulun on kirjoittanut Alfred B. Smith (1916–2001).


title: If You’re Happy and You Know It

text: Tunnetuin suomenkielinen versio laulusta on ”Jos sull lysti on”, jonka sanoittajaa ei tunneta. Ruotsissa vastaava kappale on ”Klappa händerna när du är riktigt glad”. Reino Helismaa on tehnyt lauluun oman sanoituksensa nimellä ”Testamentti” ("”Jos mä kuolen, vanhat kenkäni sä saat...”"), jonka ovat levyttäneet Kauko Käyhkö ja Tapio Rautavaara, molemmat vuonna 1969.


title: Sinipääskyt

text: Sinipääskyt ("Progne") ovat pääskyjen heimoon kuuluva varpuslintusuku. Sinipääskyjen sukuun kuuluu yhdeksän lajia.


title: Vasili Aleksejev

text: Vasili Ivanovitš Aleksejev (, 7. tammikuuta 1942 Pokrovo-Šiškino, Rjazanin alue, Venäjän SFNT – 25. marraskuuta 2011 Saksa) oli urheilu-urallaan Neuvostoliittoa edustanut painonnostaja, olympiavoittaja, maailman- ja euroopanmestari. Aleksejev on kaikkien aikojen menestyneimpiä painonnostajia: hän voitti urallaan kaksi olympiakultaa, kahdeksan maailmanmestaruutta ja kahdeksan Euroopan mestaruutta. Lisäksi hän teki 80 maailmanennätystä. Hän oli koulutukseltaan vuori-insinööri.


title: Vasili Aleksejev

text: 185-senttinen Aleksejev aloitti painonnoston vasta 20-vuotiaana hankkiakseen ponnistusvoimaa lentopalloon. Pitkälti nuoruuden palloiluharrastuksen ansiota olikin, että 160 kg painanut Aleksejev oli kokoisekseen poikkeuksellisen kimmoisa ja ketterä. Hän oli esimerkiksi juossut nuorena sata metriä aikaan 11,5 sekuntia.


title: Vasili Aleksejev

text: Aleksejev hallitsi superraskasta sarjaa vuosina 1970–1978 ylivoimaisesti. Hän ylitti ensimmäisenä nostajana tempauksen, työnnön ja punnerruksen yhteistuloksessa 600 kg:n rajan vuonna 1970 ja teki uransa aikana kaikkiaan 80 maailmanennätystä. Münchenin kesäolympialaisissa 1972 hän voitti kultaa yhteistuloksella 640 kg hopeamitalisti Rudolf Mangin jäätyä 30 kilon päähän. Münchenin jälkeen Aleksejevin vahvin nostomuoto, punnerrus, poistettiin kisaohjelmasta, mutta se ei vaikuttanut hänen ylivoimaansa. Montrealin kesäolympialaisissa 1976 hän tempasi 185 kg ja työnsi uuden maailmanennätyksen 255 kg. Yhteistulos 440 kg oli myös uusi maailmanennätys.


title: Vasili Aleksejev

text: Aleksejev voitti maailmanmestaruuden kahdeksan kertaa peräkkäin vuosina 1970–1977. Euroopan-mestaruuden hän voitti 1970–1978 lukuun ottamatta vuotta 1976, jolloin ei osallistunut kisoihin. Vuonna 1977 Aleksejev työnsi maailmanennätykseksi 256 kiloa. Vuoden 1978 MM-kilpailuissa hän loukkaantui ja menetti mestaruuden Jürgen Heuserille. Parin vuoden hiljaiselon jälkeen Aleksejev osallistui Moskovan kesäolympialaisiin 1980. Hän jäi kuitenkin ilman tulosta tempauksessa ja päätti uransa kisojen jälkeen.


title: Vasili Aleksejev

text: Aleksejev valittiin vuonna 1993 kansainvälisen painonnostoliiton kunniagalleriaan. Hänet tunnustettiin vuonna 1999 Kreikassa maailman parhaimmaksi 1900-luvun urheilijaksi. Aleksejev kärsi myöhemmin pitkään sydänvaivoista. Pari kuukautta ennen 70-vuotissyntymäpäivää vuonna 2011 hänen vointinsa huononi, ja hänet lähetettiin saksalaiselle klinikalle, jossa hän kuoli 25. marraskuuta.


title: Viherpääskyt

text: Viherpääskyt ("Tachycineta") ovat pääskyjen heimoon kuuluva varpuslintusuku. Viherpääskyjen sukuun kuuluu yhdeksän lajia.


title: Juuso Antonen

text: Juuso Jaakko Antonen on suomalainen jääkiekkoilija. Hän siirtyi kaudeksi 2012–2013 Suomi-sarjan Waasa Red Ducksiin.


title: Juuso Antonen

text: Antonen aloitti liigauransa Ilveksessä kaudella 2006–2007. Tuolloin hän ehti pelata 13 ottelua edustusjoukkueessa ja 24 A-nuorissa (sekä 3 ottelua nuorten maajoukkueessa Mestis-joukkueita vastaan), kunnes kausi katkesi loukkaantumiseen. Seuraavalla kaudella hän lähti tavoittelemaan liigapaikkaa, mutta kausi kului jälleen pääosin A-nuorissa, joissa Antonen tekikin 39 ottelussa hyvät tehot 24+25=49. Liigassa Antonen esiintyi Ilveksen mukana neljässä ottelussa, ilman tilastomerkintöjä.


title: Juuso Antonen

text: Kauden 2009–2010 Antonen pelasi kokonaisuudessa LeKiin, mutta seuraavaksi kaudeksi hän siirtyi liigajoukkue Tapparaan. Tapparassa Antonen pelasi 25 ottelua, ja loppukauden hän edusti lainalla LeKiä, jossa teki 21 ottelussa 18 pistettä. Antonen solmi LeKin kanssa kesällä 2011 yksivuotisen sopimuksen. Hän pelasi yhden kauden LeKissä ja siirtyi sen jälkeen Suomi-sarjan Waasa Red Ducksiin.


title: Juuso Antonen

text: Antosta on luonnehdittu monipuoliseksi laitahyökkääjäksi, joka on omimmillaan kiekon kanssa, mutta joka ei kaihda fyysisiäkään kontakteja. Hänen pelinlukutaitoaan on kuitenkin moitittu.


title: Juuso Antonen

text: Juuso Antosen pikkuveli Joose pelaa kotimaan Jääkiekon SM-Liigassa Rauman Lukossa keskushyökkääjänä.


title: Juuso Antonen

text: Antonen edusti Suomea alle 18-vuotiaiden MM-kisoissa vuonna 2006.


title: Ryan Drummond

text: Ryan Drummond (s. 10. tammikuuta 1973 Lima, Ohio, Yhdysvallat) on yhdysvaltalainen ääninäyttelijä, koomikko ja klovni. Hänet tunnetaan parhaiten Sonic the Hedgehogin entisenä äänenä Segan suositussa videopelissä.


title: Nikolai Sittkoff

text: Nikolai Sittkoff (1828–1887) oli Maarianhaminan ensimmäinen laivanvarustaja. Hän muutti vuonna 1865 Ahvenanmaalle ja vaikutti olennaisesti ahvenanmaalaisen merenkulun kehittymiseen. Hänen omistamansa parkkilaiva S/S "Mariehamn" purjehti ensimmäisenä ahvenanmaalaisena laivana maailman ympäri.


title: Nikolai Sittkoff

text: Sittkoffin muistopatsas on Maarianhaminassa hänen nimeään kantavan kauppakeskuksen edessä.


title: Erkki Hannula

text: Bror Erik (Erkki) Edvard Hannula (käytti Saksassa peitenimeä Hannel), (7. marraskuuta 1890 Ruovesi – 6. heinäkuuta 1961) oli suomalainen jääkärieverstiluutnantti. Hänen vanhempansa olivat tuomiorovasti Edvard Hannula ja Ellen Palmgren. Hänet vihittiin avioliittoon vuonna 1925 Hanna Hansenin kanssa.


title: Erkki Hannula

text: Hannula kirjoitti ylioppilaaksi Viipurin suomalaisesta klassillisesta lyseosta vuonna 1909 ja liittyi Viipurilaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla ja suoritti filosofin kandidaatin tutkinnon vuonna 1914 ja filosofian maisterin tutkinnon vuonna 1924. Lakitieteellisiä opintojaan hän jatkoi vuosina 1922–1926.


title: Erkki Hannula

text: Hannula liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 5. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 21. joulukuuta 1915 pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui Suomalaisen sotilaskäsikirjan toimitustyöhön Libaussa vuonna 1917.


title: Erkki Hannula

text: Hannula saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 2. komppaniaan. Hän otti osaa taisteluihin Tampereella ja Viipurissa.


title: Erkki Hannula

text:
Hannula palveli sisällissodan jälkeen edelleen 3. Jääkärirykmentissä, jonka nimi muutettiin ensin Jääkärirykmentti n:o 3:ksi ja myöhemmin Savon jääkärirykmentti n:o 3:ksi. Hän toimi rykmentin 9. komppaniassa päällikkönä. Hän erosi vakinaisesta palveluksesta 5. tammikuuta 1919 liittyäkseen Viron vapaussotaan lähtevään apuretkikuntaan ja toimi Pohjan Poikain rykmentissä 1. pataljoonan komentajana ja otti osaa Luhde-Grosshofin, Valkin, Koikylän, Marienburgin ja Petserin rintaman taisteluihin.
Hannula haavoittui Marienburgissa 21. helmikuuta 1919 ja Telvan luona 18.3.1919. Viron vapaussodasta palattuaan hän ei kauan viitsinyt istua toimettomana, kun liittyi 18. huhtikuuta 1919 Karjalan (Aunuksen) retkikuntaan ja ryhtyi muodostamaan pataljoonaa, mutta estyi tässä ja luopui retkikunnasta. Hän ehti kuitenkin 5. pataljoonaksi nimitetyn, vielä järjestelynalaisen joukon johtajana ottamaan osaa Aunuksen kaupungin ympäristössä 4. – 10. toukokuuta 1919 käytyihin taisteluihin.


title: Erkki Hannula

text: Uudelleen Hannula astui armeijan palvelukseen ja merkittiin rulliin 5. elokuuta 1919 ja hänet sijoitettiin Uudenmaan rykmenttiin, missä toimi 10. komppanian päällikkönä. Hän toimi johtajana Uudenmaan pohjoisessa ja Mikkelin suojeluskuntapiirissä toimeenpannuilla päällystö- ja alipäällystökursseilla vuonna1921. Hän erosi armeijan palveluksesta toistamiseen 24. marraskuu 1920 ja liittyi peitenimellä Paju Karjalan vapaajoukkoihin 4. joulukuu 1921 ja sai tehtäväkseen järjestää toiminnan Suojärveltä käsin. Hän ylitti rajan Suojärven Kaitjärven kylään kertyneistä vienankarjalaisista ja muutamista suomalaisista muodostamansa n. 60-miehisen vapaajoukon johtajana 16. joulukuuta 1921 Kostamuksen kylän kohdalla sekä toimi komppanianpäällikkönä Repolan pataljoonassa, vapaajoukon tultua liitetyksi siihen. Hän otti osaa retkikunnalla taisteluihin muun muassa Porajärven puolustustaisteluun 28. joulukuuta 1921. Repolan pataljoonasta hän erosi 4. tammikuuta 1922 sen peräännyttyä Porajärveltä Ilomantsin Liusvaaraan.


title: Erkki Hannula

text: Hannula nimitettiin kanslistiksi puolustusministeriön intendenttiosastoon 1. kesäkuuta 1925, josta hänet määrättiin 11. helmikuuta 1927 toimistoupseeriksi Yleisesikunnan järjestelytoimistoon, josta hänet siirrettiin edelleen Pohjois-Savon rykmenttiin 10. heinäkuuta 1930 ja määrättiin yleisesikuntaupseeriksi. Hänet komennettiin Yleisesikunnan operatiiviseen toimistoon 3. helmikuuta 1931 ja siirrettiin sinne 1. kesäkuuta 1931 ja komennettiin puolustusministeriön sota-asiainosastoon 1. maaliskuuta 1932. Hän erosi jälleen armeijan palveluksesta, nyt hänen sairauden johdosta 10. tammikuuta 1933, mutta määrättiin jo 1. syyskuuta 1934 hoitamaan puolustusministeriön lääkintäosaston nuoremman toimistosihteerin tointa ja 1. huhtikuuta 1936 alkaen hänelle järjestettiin palkkiotoimi puolustusministeriön sota-asiainosastoon, josta hänet siirrettiin 2. tammikuuta 1938 samanlaiseen toimeen komento-osastoon.


title: Erkki Hannula

text:
Hannula osallistui talvisotaan toimistoupseerina Kannaksenarmeijan esikunnan toimisto 2:ssa, josta hänet siirrettiin 1. Armeijakunnan esikuntaan toimisto 2:n päälliköksi. Välirauhan aikana hän toimi Jalkaväkirykmentti 4:n 2. pataljoonan komentajana, josta hänet siirrettiin Päämajan tiedonanto-osastoon toimistoupseeriksi ja edelleen Puolustusvoimain Pääesikunnan tilastotoimistoon ylimääräisen toimistosihteerikurssin päälliköksi ja edelleen tiedustelu-upseeriksi.
Jatkosodan syttyessä hänet komennettiin uudelleen Päämajan tiedotusosastolle toimistoupseeriksi, josta hänet siirrettiin 1. Armeijakunnan esikuntaan toimisto 2:n päälliköksi, josta hänet siirrettiin Ryhmä Oinosen toimisto 4:n päälliköksi. Vuonna 1942 hänet siirrettiin päälliköksi Itä-Karjalan Sotilashallintoesikunnan komento-osastolle, josta hänet siirrettiin seuraavana vuonna Äänisniemen aluepäälliköksi ja sovintotuomariksi ja Jalkaväkirykmentti 12:n komentajan apulaiseksi. Koulutusasiainupseeriksi hänet siirrettiin 6. Divisioonan esikuntaan vuonna 1944, josta hänet siirrettiin edelleen samana vuonna Kotijoukkojen esikuntaan toimistopäälliköksi. Hän osallistui jatkosodassa taisteluihin Laatokan Karjalassa, Aunuksessa, Maaselän kannaksella, Ihantalassa ja Karjalankannaksella.
Vakinaisesta palveluksesta hän erosi jatkosodan päätyttyä ja siirtyi Helsingin kaupungin verovalmisteluviraston verotarkastajaksi, missä toimessa hän palveli vuoteen 1954 saakka. Hänet on haudattu Porvooseen.


title: Erkki Hannula

text: Hannula toimi opetusupseerina Viipurin (Markovillan) upseerikokelaskursseilla vuosina 1918–1919 ja Haminan reserviupseerikursseilla vuonna 1920 sekä sotilaslainopin tuntiopettajana Kadettikoulussa vuosina 1927–1928 sekä 1931 sekä sotilashallinnollisilla kursseilla vuonna 1927. Kansantalouden tuntiopettajana Suojeluskuntain päällystökoulussa toimeenpannuilla aktiiviupseerikursseilla hän toimi vuosina 1933–1935 ja komentajakursseilla vuonna 1934 sekä suojeluskuntain sotilashallinnollisella kurssilla vuonna 1935. Hän opetti välirauhan aikana sotilaslainoppia Kadettikoulussa vuosina 1940–1941.


title: Erkki Hannula

text: Hannula toimi Sotaministeriön asettaman ohjesääntökomitean jäsenenä vuonna 1920 ja virkapukukomitean sihteerinä vuosina 1926–1927 sekä osallistui sisäpalvelusohjesäännön laatimiseen vuonna 1927 sekä toimi avustajana ns. henkilöasiain neuvottelukunnassa, joka asetettiin laatimaan puolustuslaitoksen ylintä johtoa koskevaa asetusehdotusta vuonna 1927. Ilmavoimien oloja tutkimaan asetetun toimikunnan sihteeri hän toimi vuosina 19311932 ja sotilaslainsäädäntöä uusimaan asetetun komitean jäsenenä vuosina 1934–1937 sekä Yleisesikunnan kunnianeuvoston jäsenenä vuonna 1928. Helsingin upseeriyhdistyksen johtokunnan jäsenenä hän toimi vuosina 1927–1928 ja Oy Sotilastalon hallituksen varajäsenenä vuonna 1928.


title: Fordson F

text: Fordson F oli Ford and Son Companyn sarjavalmisteinen traktori, jonka tuotanto aloitettiin 1917. Fordsoneita arvellaan myydyn maailmassa 1917–1928 noin 750 000 kappaletta. Myös Suomeen tuotiin Fordson F -traktoreita itsenäisyyden alkuvuosina.


title: Fordson F

text: Vuonna 1919 Ford solmi sopimuksen Fordsonien viennistä Neuvosto-Venäjälle, josta tuli Fordsonin suurin yksittäinen ostaja. 1921–1927 Neuvosto-Venäjä ja Neuvostoliitto ostivat 24 000 Fordsonia.


title: Fordson F

text: Fordson F:n valmistusoikeudet siirrettiin lisenssillä myös Neuvostoliittoon, jossa sitä tuotettiin nimellä Fordson-Putilovets 1924–1933. Traktorimalli auttoi kollektivisoimaan Neuvostoliiton maataloutta. Traktoria valmistettiin 36 100 kappaletta. Sen teho oli 14,5 kW (20 hv), massa 1 320 kg, vaihteita oli 3+1 ja nopeus 2,5 km/h – 11,2 km/h.


title: Jack Armstrong, the All-American Boy

text: Jack Armstrong, the All-American Boy on yhdysvaltalainen nuorille suunnattu radion seikkailusarja, jota esitettiin 31. heinäkuuta 1933 – 28. kesäkuuta 1951. Sarjan loivat mainostoimisto Blackett-Sample-Hummert ja käsikirjoittaja Robert Hardy Andrews. Kaudella 1950–1951 sarjaa esitettiin nimellä "Armstrong of the SBI"..


title: Jack Armstrong, the All-American Boy

text: Sarja kertoi Hudson High Schoolin oppilaasta Jack Armstrongista ja hänen ystävistään Billy ja Betty Fairfieldistä ja heidän seikkailuistaan.


title: Jack Armstrong, the All-American Boy

text: Vuonna 1947 valmistui sarjaan pohjautuva elokuva "Jack Armstrong"


title: Jack Armstrong, the All-American Boy

text: "Jack Armstrong, the All-American Boy" pääsi Radio Hall of Fameen vuonna 1989.


title: Fordson-Putilovets

text: Fordson-Putilovets oli Neuvosto-Venäjällä ja Neuvostoliitossa 1924-1933 valmistettu Fordson F-traktorin lisenssimalli. 1919 Fordson oli solminut sopimuksen Fordsonien viennistä Neuvosto-Venäjälle, josta tuli Fordsonin suurin yksittäinen asiakas. Vuosina 1921–1927 Neuvosto-Venäjä ja Neuvostoliitto ostivat 24 000 Fordsonia.


title: Fordson-Putilovets

text:
Fordson F:n valmistusoikeudet siirrettiin lisenssillä myös Neuvostoliittoon, jossa sitä tuotettiin Punaisten putilovilaisten tehtaalla nimellä Ford-Putilovets 1924–1933. Traktorimalli auttoi kollektivisoimaan Neuvostoliiton maataloutta. Traktoria valmistettiin 36 100 kappaletta. Sen teho oli 14,5 kW (20 hv), massa 1 320 kg, vaihteet 3+1 ja nopeus 2,5 km/h – 11,2 km/h.
Fordson-Putilovets toimi Neuvostoliiton traktoriteollisuuden perustavana traktorimallina.


title: Jarkko Näppilä

text: Jarkko Näppilä (s. 6. heinäkuuta 1988 Tampere) on suomalainen jääkiekkopuolustaja, joka pelasi vielä kaudella 2015-2016 SM-liigajoukkue Ilveksessä. Hän toimi aiemmin joukkueen kapteenina kaudella 2013–2014.


title: Jarkko Näppilä

text: Näppilä on Tampereen Ilveksen oma kasvatti. Hän voitti joukkueessa Suomenmestaruuden B-nuorissa vuonna 2006 ja C-nuorissa vuonna 2004. Näppilä teki kaksivuotisen sopimuksen Ilveksen SM-liigajoukkueen kanssa elokuussa 2006. Hän pelasi ensimmäisen SM-liigaottelunsa 30. marraskuuta 2006 Helsingin IFK:ta vastaan. Yhteensä Näppilä pelasi kauden aikana SM-liigassa 17 runkosarjaottelua ilman tehopisteitä. Hän pelasi suurimman osan kaudestaan vielä Ilveksen A-nuorissa ja oli 141 minuutillaan koko A-nuorten SM-liigan jäähykuningas. Näppilä pelasi kauden aikana myös yhden Mestis-ottelun alle 20-vuotiaiden maajoukkueessa.


title: Jarkko Näppilä

text: Kaudella 2007–2008 Näppilä pelasi SM-liigassa 21 runkosarja- ja yhdeksän playoff-ottelua, mutta pistetili jäi vielä avaamatta. Hän pelasi vielä lähinnä Ilveksen A-nuorissa, joiden tehokkain puolustaja Näppilä oli Antti Savolaisen kanssa tehoilla 3+15=18. Hän sijoittui 92 minuutillaan A-nuorten SM-liigan jäähypörssissä kolmanneksi. Näppilä pelasi kauden aikana myös neljä Mestis-ottelua alle 20-vuotiaiden maajoukkueessa. Tammikuussa 2008 hän teki kaksivuotisen jatkosopimuksen Ilveksen kanssa. Näppilä sai kaudella 2008–2009 SM-liigassa tililleen 34 runkosarja- ja kolme playoff-ottelua, joissa syntyi kolme syöttöpistettä. Miesten pelit tulivat tutuksi myös seitsemän Mestis-ottelun verran Lempäälän Kisasta.


title: Jarkko Näppilä

text: Näppilä teki kaudella 2009–2010 19 runkosarjaottelussa tehot 1+1=2. Hänen ensimmäinen SM-liigamaalinsa syntyi 20. helmikuuta 2010 vieraissa Pelicansia vastaan. Näppilä pelasi runkosarjassa myös kymmenen ottelua LeKissä ja esiintyi Ilveksen SM-liigajoukkueessa vielä kevään 2010 liigakarsinnoissa Jokipoikia vastaan tehden yhden syöttöpisteen. Hän kuitenkin loukkaantui vakavasti kesken karsintojen, jonka takia ottelumäärä jäi kolmeen.


title: Jarkko Näppilä

text: Elokuussa 2010 Näppilä teki yksivuotisen sopimuksen LeKin kanssa. Hän teki Mestiksen runkosarjassa 46 ottelussa tehot 8+16=24, joilla Näppilä oli joukkueen tehokkain puolustaja ja sijoittui puolustajien pistepörssissä kahdeksanneksi Sportin Tommi Taimen kanssa. Hän sijoittui myös 95 minuutillaan Mestiksen jäähypörssissä toiseksi Sportin Henri Mannisen jälkeen.


title: Jarkko Näppilä

text: Kaudeksi 2011–2012 Näppilä siirtyi vuoden mittaisella sopimuksella Jokipoikiin. Hän teki Jokipojissa 23 pistettä 37 runkosarjaottelussa ja sijoittui neljänneksi Mestiksen puolustajien pistepörssissä. Näppilä voitti kauden päätteeksi Mestis-hopeaa. Hän palasi takaisin LeKiin kaudeksi 2012–2013, jolloin Näppilä nousi joukkueen kapteeniksi. Hän voitti tehoilla 11+11=22 koko Mestiksen puolustajien maalipörssin ja jakoi puolustajien pistepörssin kuudennen sijan Jokipoikien Esa Lehikoisen ja Sportin Niko Tuhkasen kanssa. Näppilä sijoittui myös sarjan jäähypörssissä toiseksi KooKoon Matt Nickersonin jälkeen. Hän pelasi kauden aikana myös ensin lainalla Ilveksessä, jonne Näppilä siirtyi lopullisesti kevääseen 2014 asti kestävällä sopimuksella tammikuussa 2013. Hän vakiinuutti loppukaudella heti paikkansa joukkueen ykköspuolustajaparissa tehden 22 runkosarjaottelussa tehot 1+4=5 sekä kolmessa playoff-ottelussa yhden syöttöpisteen. Huhtikuussa 2013 Näppilän sopimusta Ilveksen kanssa jatkettiin kahdella vuodella kevääseen 2016 saakka.


title: Jarkko Näppilä

text: Näppilä nimettiin kaudeksi 2013–2014 Ilveksen varakapteeniksi, mutta hän toimi kuitenkin käytännössä joukkueen kapteenina, kun ensisijainen kapteeni Masi Marjamäki oli koko kauden pelaamatta loukkaantumisen vuoksi. Näppilä pelasi ensimmäisen kokonaisen SM-liigakautensa tehden 46 runkosarjaottelussa tehot 6+10=16. Hänen otteensa kuitenkin hieman hiipui kevätkaudella, josta kertoi myös Ilveksen heikoin teholukema –16.


title: Jarkko Näppilä

text: Kauden 2015–2016 jälkeen Näppilä ei jatkanut Ilveksessä.


title: Jarkko Näppilä

text: Näppilä voitti alle 18-vuotiaiden MM-hopeaa vuonna 2006.


title: Gorka Iraizoz

text: Gorka Iraizoz Moreno (s. 6. maaliskuuta 1981 Pamplona, Navarra, Espanja) on espanjalainen jalkapallomaalivahti, joka edustaa bilbaolaista Athleticia.


title: Gorka Iraizoz

text: Iraizozin kasvattajaseura on pamplonalainen Chantrea. Ensimmäiset ottelunsa aikuisten sarjatasoilla hän pelasi Athleticin kolmosjoukkueessa Basconiassa kaudella 1999–2000, mutta seuran edustusjoukkueeseen hän ei vielä tällöin noussut. Tammikuussa 2001 Iraizoz lainattiin Segunda División B:n Gernikaan, ja kauden päätteeksi siirrosta tehtiin pysyvä.


title: Gorka Iraizoz

text: Ensiesiintymisensä Espanjan pääsarjassa Primera Divisiónissa Iraizoz teki kaudella 2005–2006 pelatessaan Espanyolissa. Joukkue saavutti Espanjan cupin Copa del Reyn mestaruuden. Kaudella 2006–2007 Iraizoz joutui sarjassa Carlos Kamenin varamaalivahdiksi, mutta kantoi päätorjuntavastuun UEFA-cupissa. Kausi huipentui UEFA-cupin loppuotteluun, jossa Sevilla oli kuitenkin vahvempi. Kesällä 2007 Iraizoz teki paluun Athleticiin.


title: Gorka Iraizoz

text: Seurajoukkueiden lisäksi Iraizoz on pelannut epävirallisessa Baskimaan maajoukkueessa.


title: Atlantic College

text: Atlantic College eli United World College of the Atlantic on 16–18-vuotiaille tarkoitettu kansainvälisesti arvostettu yksityinen sisäoppilaitos Etelä–Walesissa. Atlantic College on ensimmäinen kahdesta United World Collegesta, ja siellä opiskelee noin 350 oppilasta yli 70 maasta. Oppilaat valitaan ansioiden perusteella riippumatta uskonnollisesta, yhteiskunnallisesta tai etnisesta taustasta. Opiskelu rahoitetaan stipendein.


title: Atlantic College

text: Koulun perusti 1962 saksalainen kasvattaja Kurt Hahn, jonka perustamia ovat myös Gordonstoun-koulu Skotlannissa ja Salem-koulu Saksassa.Biomass Heating at Atlantic College; Carbon Trust case study


title: Pernoonkoski

text: Pernoonkoski on Kymijoen koski Kotkassa. Koski sijaitsee joen itäisen laskuhaaran eli Pernoonhaaran alkuosassa. Pernoonkoski on Kymijoen putouskorkeudeltaan suurin vapaana virtaava koskialue ja sitä pidetään Etelä-Suomen parhaana koskimelontapaikkana. Alue on suojeltu koskiensuojelulailla ja se kuuluu Kymijoen Natura 2000 -alueeseen (FI0401001).


title: Pernoonkoski

text: Pernoonkosket koostuvat useista erillisistä koskista, jotka yhdessä muodostavat 1,2 km pitkän kolmiportaisen koskialueen. Koskissa on putouskorkeutta yhteensä noin 5 metriä ja pinta-ala on 16 hehtaaria. Koskissa on niitä jakavia saaria ja välissä suvantoja.


title: Pernoonkoski

text: Ylimmän koskiportaan muodostavat myös Torminvirtana tunnettu Myllykoski ja Vääräänkoski (Vääränkoski). Joen pääväylässä sijaitseva suhteellisen syvävetinen Myllykoski on isoine aaltoineen ja stoppareineen koskimelojien suosima harjoittelupaikka ja se kuuluu koskiluokituksen luokkaan II. Vääräänkoski on kapeampi, matalampi ja luonteeltaan puromaisempi. Se kuuluu koskiluokkaan I ja on laskettavissa soutuveneellä tai avokanootilla.


title: Pernoonkoski

text: Keskimmäisen koskiportaan muodostaa pääväylässä sijaitseva Ruhankoski eli Karkuuskoski (Karkkuus) ja Ruhanväärä. Ruhankoski kuuluu koskiluokkaan II.


title: Pernoonkoski

text: Alimpana ovat vierekkäin Pykinkoski, Tukkiränni ja Sittaränni. Pykinkoski (luokka I) joen länsireunassa on luonteeltaan Vääräänkosken kaltainen kapea, matala ja kivikkoinen ränni, jonka voi laskea avokanootilla. Tukkiränni (luokka II+) on alaportaan keskimmäinen koski, joka on saanut nimensä voimakkaasta vaakapyörteestä eli stopparista, johon aikoinaan uitettavat tukit jäivät pyörimään pitkäksikin toviksi. Voimakkaasta stopparista johtuen Tukkirännin laskeminen sopii ainoastaan kokeneille koskimelojille. Sittaränni (luokka II) on voimakasvirtainen, matala ja kivikkoinen koski joen itäreunassa. Sittaränni sopii kokeneille koskimelojille.


title: Decima Flottiglia MAS

text: Decima Flottiglia MAS (Decima Flottiglia Mezzi d'Assalto, myös La Decima tai Xª MAS) () oli vuonna 1941 perustettu Italian kuninkaallisen laivaston ("Regia Marina") taistelusukeltajayksikkö.


title: Decima Flottiglia MAS

text: Italialaiset harppuunakalastajat ryhtyivät 1930-luvulla käyttämään sukeltaessaan suljettuun kiertoon perustuvia hengityslaitteita yhdessä jo edellisellä vuosikymmenellä käyttöön otettujen sukelluslasien ja –räpylöiden kanssa.


title: Decima Flottiglia MAS

text: Uudentyyppinen sukellustapa huomioitiin myös Italian laivastossa, joka perusti maailman ensimmäisen taistelusukeltajayksikön "1ª Flottiglia Mezzi d'Assalto"n vuonna 1939.


title: Decima Flottiglia MAS

text: Vuonna 1941 laivastokomentaja Vittorio Moccagattan uudelleenjärjestämä, sen myötä "Decima Flottiglia MAS" nimen saanut yksikkö jaettiin kahteen osaan. Pintaryhmä käytti räjähdyspanoksella varustettuja "M.T.M. "Barchino"" -pikaveneitä, jotka ohjattiin kohti vihollisaluksia, veneen ohjaajan hypätessä mereen hiukan ennen törmäystä. Vedenalainen ryhmä puolestaan käytti irrotettavalla räjähdyspanoksella varustettuja, kahta sukeltajaa selässään kuljettaneita Siluro a lenta corsa (SLC) –sukellustorpedoja. Ryhmän "Gruppo Gamma"ksi nimetyn taistelusukeltajaosaston tarkoitus oli upottaa kohteensa kuljettamillaan magneettimiinoilla . Moccagatta perusti myös Italian laivastoakatemiaan Livornoon sukelluskoulun.


title: Decima Flottiglia MAS

text: Decima Flottiglia MAS aloitti taistelutoimintansa 10. kesäkuuta 1940 Italian liittyessä toiseen maailmansotaan. Kolmessa vuodessa yksikkö upotti 72 190 tonnia liittoutuneiden sotalaivoja ja 130 572 tonnia kauppalaivoja. Tärkeimpiin upotuksiin kuuluivat muun muassa brittilaivaston "HMS Valiant", "HMS Queen Elizabeth" ja "HMS York".


title: Decima Flottiglia MAS

text: Italian diktaattorin Benito Mussolinin vallasta syöksemisen jälkeen vuonna 1943 maan eteläosa siirtyi liittoutuneiden puolelle. Suuri osa Saksan miehittämän Pohjois-Italian alueelle sijoitetuista laivueen jäsenistä siirtyi Mussolinin Italian sosiaalisen tasavallan palvelukseen jatkaen toimintaansa vanhan joukko-osaston nimellä, pääasiassa partisaanien vastaisena yksikkönä. Se lakkautettiin Milanossa 26. huhtikuuta 1945.


title: Decima Flottiglia MAS

text: Liittoutuneiden miehittämään Etelä-Italiaan jääneet laivueen jäsenet taas liittyivät Italian laivastoon ("Marina Cobelligerante del Sud"), osaksi sen "Mariassalto" -rynnäkköosastoa.


title: Kryptandit

text: Kryptandit ovat kaksi- tai useampisyklisiä molekyylejä, jotka voivat vangita sisäänsä kationeja tai anioneja . Nimitys kryptandi tulee kreikan kielen sanasta "krypt", joka tarkoittaa piilossa. Nimityksen antoi kryptandien löytäjä Jean-Marie Lehn . Kryptandeja voidaan rakenteeltaan pitää kruunueetterien kolmiulotteisina muunnoksina, mutta ne ovat selektiivisempiä ja muodostavat vahvempia sidoksia vierasionin kanssa. Kryptandeja voidaan käyttää muun muassa kromatografiassa


title: Kryptandit

text: Kryptandin ja ionin tai molekyylin muodostamaa kompleksia kutsutaan nimellä kryptaatti . Usein kryptaatti muodostuu alkalimetalli- tai ammoniumkationin kanssa , mutta sidokset epäorgaanisten ja orgaanisten anionien kanssa ovat myös mahdollisia. Kryptandien on todettu sidostuvan muun muassa jodidi-, nitraatti-, tiosyanaatti-, bromaatti-, jodaatti-, kromaatti-, formiaatti-, asetaatti- ja propionaattianionien kanssa . Toisin kuin kruunueettereillä kryptandien selektiivisyys ei määräydy pelkästään vieraan koosta, vaan kryptandien kolmiulotteisen muodon takia, myös vieraan rakenteella on merkitystä. Tähän perustuu, muun muassa suunnilleen saman kokoisten kalium- ja ammoniumionien erottaminen kryptandilla .


title: Jelena Pavlovna Romanova

text: Jelena Pavlovna Romanova (1784 – 1803) oli syntyjään Romanov-sukuun kuulunut suuriruhtinatar, Venäjän keisari Paavali I:n ja keisarinna Maria Fjodorovnan tytär. Jelenalla oli yhdeksän sisarusta.


title: Jelena Pavlovna Romanova

text: Ennen 1800-lukua keisarin tyttäret menivät harvoin naimisiin, ja jos menivät, olivat sulhaset aina venäläissyntyisiä. Muutos alkoi keisari Paavali I:n tyttäristä, jotka kaikki naitettiin ulkomaisiin hoveihin. Jelena Pavlovna avioitui vuonna 1799 Hatsinassa Mecklenburg-Schwerinin perintöprinssi Friedrichin kanssa. He saivat kaksi lasta.Jelana Pavlovna kuoli vuonna 1803 vain 19-vuotiaana.


title: !!!Fuck You!!!

text: !!!Fuck You!!! on yhdysvaltalaisen thrash metal -yhtye Overkillin toinen EP vuodelta 1987.


title: !!!Fuck You!!!

text: EP:n alkuperäinen painos myytiin loppuun varsin pian, mutta kappaleet julkaistiin uudelleen kokoelmalevyllä "!!!Fuck You!!! and Then Some" (1997).Kappaleet 2.–6. on äänitetty konsertissa Ohion Clevelandissa 2. kesäkuuta 1987.


title: Jaska Lukkarinen

text: Jaakko Lauri Valdemar Lukkarinen (s. 18. elokuuta 1982 Porvoon maalaiskunta) on suomalainen rumpali ja sovittaja, joka soittaa rumpuja useissa jazzkokoonpanoissa, kuten Dalindéossa, Ricky-Tick Big Bandissä, Jukka Eskola Quintetissä ja hänen omassa Jaska Lukkarinen Triossaan. Lukkarinen on toiminut myös Honey B and the T-Bones -yhtyeen rumpalina vuodesta 2008 alkaen.


title: Jaska Lukkarinen

text: Lisäksi Jaska on vaikuttanut maamme eturivin artistien ja yhtyeiden kuten Mikko Kuustosen ja Jukka Perkon, UMOn, Rajattoman, Eero Koivistoisen, Katri Helenan, Erja Lyytisen, Marzi Nymanin ja Susanna Hietalan riveissä.


title: Jaska Lukkarinen

text: Jaska Lukkarinen Trion kanssa Jaska on levyttänyt instrumentaalimusiikkia ja julkaissut levyt "Trane Ear" ja "Neutral Terrain" joiden säveltäjinä on toiminut mm. Jaska Lukkarinen ja Jussi Kannaste. Lisäksi Jaska on ollut mukana säveltämässä joitakin Soul Captain Bandin kappaleita kuten "Hypnoosiin" ja "Taistelun arvoinen" joita on julkaistu myös Jukka Pojan kokoelmalevyllä sekä NYConnection-yhtyeen kappaleita.


title: Jaska Lukkarinen

text: Lukkariselle myönnettiin Sony Jazz -palkinto vuonna 2008 ja Pori Jazzin vuoden taiteilija -palkinto vuonna 2010.


title: Jaska Lukkarinen

text: Hän on soittanut myös Värttinän, Jere & The Universen, Sami Pitkämön, Soul Captain Bandin ja UMOn levyillä.


title: Keisarikorento

text: Keisarikorento ("Anax imperator") on suuri ja voimakas eurooppalainen Aeshnidae-heimoon kuuluva ukonkorento, joka on keskimäärin 78 mm pitkä.


title: Keisarikorento

text: Koirailla on taivaansininen takaruumis, jossa on tunnusomainen musta raita selässä ja vihreä keskiruumis. Naarailla on vihreä keski- ja takaruumis. Koiras puolustaa reviiriään ja on vaikeasti lähestyttävissä. Lajin esiintymispaikkoja ovat suuret lammikot, soramontut ja hitaasti virtaavat joet.


title: Keisarikorento

text: Keisarikorento on keski- ja eteläeurooppalainen laji, jonka vakituisen esiintymisalueen pohjoisraja kulkee Virossa ja Etelä-Ruotsissa.


title: Keisarikorento

text: Laji on tavattu Suomesta yhden kerran: 12. heinäkuuta 2010 Ahvenanmaan Lemlandin kuntaan kuuluvalla saarella.


title: Keisarikorento

text: Tämä voimakasrakenteinen ukonkorento on suurimpia Euroopassa esiintyvistä ukonkorennoista. Keisarikorennot lentävät usein korkealla saalistaessaan perhosia ja itseään pienempiä korentoja. Naaraat laskevat munansa kasveille ja jättävät ne hoitamatta.


Mecklenburg-Schwerinin suurherttua Paul Friedrich (1800 – 1842) oli Mecklenburg-Schwerinin perintöprinssi Friedrichin ja syntyjään venäläisen, Paavali I:n tyttären, Jelena Pavlovna Romanovan poika.


title: Mecklenburg-Schwerinin suurherttua Paul Friedrich

text: Paul Friedrich nai Preussin prinsessa Alexandrinen, joka oli yksi Preussin kuulun kuningatar Luise von Mecklenburg-Strelitzin tyttäristä. Alexandrinen sisar, Preussin prinsessa Charlotte, avioitui Venäjän tulevan keisari Nikolai I:n eli Nikolai Pavlovitšin kanssa.


text: Paul Friedrich ja Alexandrine saivat neljä lasta, joista vanhin, suurherttua Friedrich Franz II, oli naimisissa kolme kertaa ja sai 11 lasta. Hänen esikoispoikansa Friedrich Franz III avioitui suuriruhtinatar Anastasia Mihailovnan kanssa. Vanhin tytär Marie avioitui suuriruhtinas Vladimir Aleksandrovitšin kanssa ja hänestä tuli suuriruhtinatar Maria Pavlovna. Kuopus Heinrich avioitui Hollannin kuningattaren Wilhelminan kanssa.


text: Suurherttua Paul Friedrich kuoli vuonna 1842.


title: José Touré

text: José Touré (s. 24. huhtikuuta 1961 Nancy) on entinen ranskalainen jalkapalloilija.


title: José Touré

text: Touré pelasi seuraurallaan FC Nantesissa (1979–1986), FC Girondins de Bordeaux'ssa (1986–1988) ja AS Monacossa (1988–1990). Maajoukkueessa hän pelasi vuosina 1983–1989 tehden neljä maalia ja pelaten 16 ottelua. Hän oli voittamassa Ranskalle olympiakultaa Los Angelesissa 1984.


title: Anna Pavlovna Romanova

text: Anna Pavlovna Romanova (18. tammikuuta 1795 Pietari – 1. maaliskuuta 1865 Haag) oli syntyjään Romanov-sukuun kuulunut suuriruhtinatar, sittemmin Hollannin kuningatar. Hän oli yksi Venäjän keisari Paavali I:n ja keisarinna Maria Fjodorovnan kymmenestä lapsesta ja nuorin heidän viidestä tyttärestään.


title: Anna Pavlovna Romanova

text: Anna Pavlovna avioitui vuonna 1816 Pietarin Talvipalatsin kappelissa Oranian prinssi Vilhelmin kanssa, josta 1840 tuli Hollannin kuningas Vilhelm II. He saivat neljä eloon jäänyttä lasta, joista vanhin Vilhelm III peri kruunun isältään.


title: Anna Pavlovna Romanova

text: Keisari Paavali I:n kaikki aikuisikään eläneet tyttäret, Aleksandra, Jelena, Maria, Jekaterina ja Anna, avioituivat kukin eurooppalaisen prinssin tai aatelisen kanssa. Monet heidän jälkeläisistään avioituivat kuitenkin taas Romanov-suvun jäsenen kanssa.


title: Aleksandra Pavlovna Romanova

text: Aleksandra Pavlovna Romanova (1783 – 1801) oli syntyjään suuriruhtinatar, Venäjän keisari Paavali I:n ja keisarinna Maria Fjodorovnan tytär. Aleksandralla oli yhdeksän sisarusta, hän oli sisarusparven vanhin tytär. Hänen veljiään olivat muun muassa tulevat keisarit Aleksanteri I ja Nikolai I.


title: Aleksandra Pavlovna Romanova

text: Aleksandra avioitui Itävallan arkkiherttua Josefin kanssa. Hän kuoli 17-vuotiaana synnytettyään kuolleen tyttären, joka oli hänen ainoa lapsensa.


title: Kaarle Massinen

text: Kaarle Arvo Massinen (5. toukokuuta 1891 Nastola – 29. kesäkuuta 1921) oli suomalainen jääkärimajuri. Hänen vanhempansa olivat tilanomistaja Tuomas Massinen ja Helena Heikkerö. Hänet vihittiin avioliittoon vuonna 1919 Jenny Maria Bärlundin kanssa.


title: Kaarle Massinen

text: Hän kirjoitti ylioppilaaksi Lahden yhteiskoulusta vuonna 1911 ja liittyi Hämäläisosakantaan. Opintojaan hän jatkoi Teknillisen korkeakoulun maanmittausosastolla vuonna 1911 ja Helsingin yliopiston filosofisen tiedekunnan maanviljelys-taloudellisella osastolla vuosina 1914 - 1915. Armeijasta hän oli komennettuna 1. tammikuuta 1921 alkaen opintomatkalle Tanskaan.


title: Kaarle Massinen

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 15. joulukuuta 1915 Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 4. joulukuuta 1916 pataljoonan täydennysjoukkoon ja komennettiin erikoistehtäviin Pohjois-Ruotsiin ja Suomeen. Pataljoonan yhteyteen hän palasi 26. kesäkuuta 1917 ja sijoitettiin täydennysjoukkoon, mutta siirrettiin 10. elokuuta 1917 takaisin 1. komppaniaan.


title: Kaarle Massinen

text: Hän astui Suomen armeijan palvelukseen 11. helmikuuta 1918 yliluutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 4. jääkärirykmentin 8. jääkäripataljoonan 2. komppaniaan. Hän otti osaa sisällissodan taisteluihin Raudussa, missä haavoittui pahasti 1. huhtikuuta 1918.


title: Kaarle Massinen

text: Sisällissodan jälkeen hän palveli komppanianpäällikkönä 4. Jääkärirykmentistä muodostetussa Jääkäripataljoona n:o 4:ssä, jolla myöhemmin on ollut nimet Jääkäripataljoona n:o 2, Pohjolan jääkäripataljoona ja Kajaanin sissipataljoona. Armeijasta hän erosi 26. kesäkuuta 1919 ja toimi sen jälkeen Tampereen suojeluskunnan paikallispäällikkönä. Hän astui uudelleen armeijan palvelukseen 26. elokuuta 1919 ja sijoitettiin Kajaanin sissipataljoonaan, missä toimi ensin 4. komppanian päällikkönä ja 25. syyskuuta 1919 alkaen aliupseerikoulun johtajana ja määrättiin 10. toukokuuta 1921 Jalkaväen aliupseerikoulun johtajaksi. Hän kuoli tapaturmaisesti 29. kesäkuuta 1921 Helsingissä.


title: Adecco

text: Adecco Group on monikansallinen, maailman suurin henkilöstöpalveluyritys ja Fortune 500 -yritys.. Adecco vuokraa työvoimaa ja avustaa rekrytoinneissa. Adecco Groupin pääkonttori sijaitsee Zürichissä, Sveitsissä . Adecco AG:n historia ulottuu vuoteen 1957, jolloin Adia perustettiin Sveitsissä. Adia ja ranskalainen Ecco fuusioituivat Adeccoksi vuonna 1996. Adeccon liikevaihto vuonna 2014 oli 20 miljardia euroa ja henkilöstömäärä 32 000. Yrityksellä on toimipaikkoja 60 eri maassa yhteensä noin 5 100, joista 190 Pohjoismaissa.


title: Adecco

text: Suomessa Adecco on toiminut vuodesta 1997, ja sen pääkonttori sijaitsee Vantaalla. Helsingin, Vantaan ja Espoon lisäksi Adeccolla on toimipisteet Hyvinkäällä, Lohjalla, Tampereella, Jyväskylässä, Hämeenlinnassa, Kotkassa, Lahdessa, Turussa, Raumalla, Vaasassa, Oulussa ja Rovaniemellä. Adecco Finland -konserniin kuuluvilla Sihti-yhtiöillä on lisäksi toimistoja ympäri Suomea. Adecco Finland Oy on ollut jäsenyrityksenä Henkilöstöpalveluyritysten Liitossa (HPL) vuodesta 1997.


title: Arkkukari

text: Arkkukari on kylä Pohjois-Pohjanmaan rannikolla Raahessa entisen Saloisten kunnan alueella. Valtatie 8 kulkee kylän halki. Arkkukari on noin 5 km Saloisten kirkonkylältä etelään. Kylän keskus sijaitsee vanhan Arkkukarin tilan mailla. Arkkukarin tila oli aikoinaan Saloisten kappalaisen pappila, vuonna 1920 siitä tehtiin kunnalliskoti. Nykyisin Arkkukarin tila tunnetaan vanhainkoti Salonkartanona, uusi päärakennus on valmistunut vuonna 1990, jonka jälkeen vanha on toiminut esikouluna. Kylällä toimi aikoinaan myös kaksi kyläkauppaa, mutta ne on jo lakkautettu. Vuonna 1965 Arkkukariin perustettiin Saloisten kotiseutumuseo. Kylällä on myös siirtolapuutarha. Arkkukari tunnetaan paikkakunnalla vilkkaasta kyläyhdistystoiminnasta, vuonna 2007 Haapajoki–Arkkukari-alue valittiin Pohjois-Pohjanmaan vuoden kyläksi.


title: Jean-Jacques Pierre

text: Jean-Jacques Pierre (s. 23. tammikuuta 1981) on haitilainen jalkapalloilija, joka edustaa tällä hetkellä Ranskan Ligue 1:ssä pelaavaa FC Nantesia. Pelipaikaltaan Pierre on puolustaja.


title: Jean-Jacques Pierre

text: Ennen liittymistä nykyiseen seuraansa elokuussa 2007, Pierre edusti Uruguaysta kotoisin olevaa Peñarol Montevideota sekä kotimaansa seuraa Cavaly AS.


title: Jean-Jacques Pierre

text: Pierre oli Haitin alle 21- vuotiaiden jalkapallomaajoukkueen kapteeni, jonka seurauksena hän pelaa nykyisin Haitin jalkapallomaajoukkueessa. Hän teki aikuisten maajoukkue debyytin joulukuussa 2001. Ystävyysottelussa Haiti kohtasi El Salvadorin.


title: Jiuquanin avaruuskeskus

text: Jiuquanin avaruuskeskus on yksi Kiinan kansantasavallan avaruusalusten laukaisukeskuksista. Keskus sijaitsee Gobin autiomaassa Sisä-Mongoliassa. Kiina laukaisi ensimmäisen satelliittinsa Dong Fang Hong I sieltä vuonna 1970 ja siltä alkoi Kiinan ensimmäinen miehitetty lento Shenzhou 5 . Kiina tekee sieltä kaikki miehitettyjen avaruuslentojensa laukaisut. Keskus on osa Dongfengin avaruuskaupunkia.


title: Hrvoje Horvat

text: Hrvoje Horvat (s. 22. toukokuuta 1946 Bjelovar) on kroatialainen entinen käsipalloilija ja olympiavoittaja. Hän oli mukana Jugoslavian kultaa voittaneessa joukkueessa Münchenin kesäolympialaisissa 1972. Turnauksessa hän pelasi joukkueensa kaikki kuusi ottelua tehden yhteensä viisitoista maalia.


title: Hrvoje Horvat

text: Horvat oli mukana myös seuraavissa, Montreálin kesäolympialaisissa vuonna 1976. Jugoslavian joukkue sijoittui tuolloin viidenneksi, ja Horvat pelasi täsmälleen kuten edellisessä olympiaturnauksessa: kuusi ottelua ja 15 maalia.


title: Julius Lehtonen

text: Julius Emanuel Lehtonen (20. huhtikuuta, 1888, Sund – 21. toukokuuta, 1968) oli suomalainen jääkärimajuri. Hänen vanhempansa olivat talonomistaja, poliisikomisaari Karl Lehtonen ja Julia Sundman. Hänet vihittiin avioliittoon vuonna 1933 Hjördis Aina Wiikin kanssa.


title: Julius Lehtonen

text: Hän kävi neljä luokkaa Maarianhaminan ruotsalaista yhteislyseota ja Turun ruotsalaista kauppaopistoa.


title: Julius Lehtonen

text: Lehtonen toimi konttoristina Crichton & Co:n palveluksessa Turussa kun Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. maaliskuuta, 1915. Hänet sijoitettiin joukon 2. komppaniaan, josta hänet siirrettiin 31. elokuuta, 1915 myöhemmin muodostettuun Jääkäripataljoona 27:ään ja sen 1. konekiväärikomppaniaan, josta hänet edelleen siirrettiin 3. komppaniaan 6. marraskuuta, 1915. Pataljoonan täydennysjoukkoon hänet siirrettiin 1. maaliskuuta, 1916, ja takaisin 3. komppaniaan 21. elokuuta, 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän hoiti 3. komppanian muonitusaliupseerin tehtäviä rintamantakaisessa palveluksessa Libaussa vuonna 1917.


title: Julius Lehtonen

text: Hän astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan muonitusupseeriksi 1. jääkärirykmentin 2. jääkäripataljoonaan. Hän otti osaa sisällissodan taisteluihin Lempäälässä, Kämärällä ja Viipurissa.


title: Julius Lehtonen

text: Kenties näkyvimpänä kunnianosoituksena toiminnastaan koko Suomen sisällissodan aikana, Lehtonen määrättiin jäseneksi kolmimiehiseen jääkäreiden lipunkantopartioon Helsingissä valkoisten joukkojen voitonparaatissa 16. toukokuuta, 1918, yhdessä jääkärivänrikki Martin Petterssonin ja jääkärivänrikki Einar Hackzellin (myöhemmin jääkäriluutnantti Hakasalo) kanssa, perässään marssineen ""15.000 mieheen nousevan armeijan"" kärjessä.


title: Julius Lehtonen

text: Sisällissodan jälkeen hän palveli 5. kesäkuuta 1918 alkaen Karjalan kaartin rykmentissä ja sijoitettiin 5. komppanian päälliköksi. Hän hoiti 1. marraskuuta - 13. joulukuuta, 1920, välisen ajan pataljoonankomentajan tehtäviä. Armeijasta hän erosi 10. kesäkuuta, 1921, ja siirtyi 1. heinäkuuta, 1921, kirjanpitäjäksi Wahl R co:n puutavaraliikkeeseen Viipurin, missä tehtävässä toimi 1. joulukuuta, 1930, saakka. Hän toimi samalla Viipurin suojeluskuntalaivueen koulutusupseerina ja 1. kesäkuuta, 1929 - 20. lokakuuta, 1931, välisen ajan laivuepäällikön apulaisena. Hän on ollut vuosina 1931 - 1934 Jääkärikodin isännöitsijänä Kuolemajärvellä ja vuonna 1935 toiminut liikemiehenä sekä vuodesta 1936 alkaen Alkoholiliike oy:n palveluksessa Viipurissa.


title: Julius Lehtonen

text: Talvisotaan hän osallistui ylimääräisten harjoitusten (YH) aikana 4. prikaatissa ja sodan alettua hänet siirrettiin Viipurin Täydennyspataljoonaan ja edelleen Viipurin komendantin virastoon. Komendantin virastosta hänet siirrettiin talouskomppanian päälliköksi 3. divisioonaan. Päällikön tehtävistä hänet komennettiin vielä sodan kestäessä Jalkaväenkoulutuskeskus 7:ään jossa toimi koulutusupseerina ja pataljoonan komentajana. Välirauhan aikana hän toimi Oy ALKO Ab:n palveluksessa Tammisaaressa ja Maarianhaminassa. Jatkosotaan hän osallistui aluksi Jalkaväenkoulutuskeskus 5:ssä, josta hänet komennettiin opetustehtäviin Huoltoupseerikouluun ja edelleen Päämajan Sotilashallinto-osaston rajatoimisto 2:n päälliköksi, missä hän palveli vuoteen 1943 saakka, jolloin hänet siirrettiin Turun suojeluskuntapiirin esikuntaan, missä hän työskenteli sodan loppuun saakka. Sotien jälkeen hän palasi siviilityöhönsä Oy ALKO Ab:lle Turkuun. Hänet on haudattu Turkuun.


title: Nestor Carbonell

text: Nestor Gastón Carbonell (s. 1. joulukuuta 1967 New York) on yhdysvaltalainen näyttelijä, joka on näytellyt muun muassa televisiosarjoissa "Hei, olen Susan" ja "Lost", jonka kuudennelle tuotantokaudelle hänet palkattiin lukuisten vierailujen jälkeen yhdeksi päänäyttelijöistä. Carbonell on myös esittänyt pormestari Anthony Garciaa elokuvissa "Yön ritari" ja "Yön ritarin paluu".


title: Nestor Carbonell

text: Näiden ohella Carbonell on muun muassa vieraillut televisiosarjoissa "Melrose Place" ja "Cane". Hänellä oli myös vieraileva äänirooli Disneyn "Kim Possiblessa".


title: Nestor Carbonell

text: Carbonellilla on kuubalaisia sukujuuria. Hän on naimisissa australialaisnäyttelijä Shannon Kennyn kanssa. Parilla on kaksi lasta.


title: Aleksei Berezutski

text: Aleksei Vladimirovitš Berezutski (, s. 20. kesäkuuta 1982 Moskova) on venäläinen jalkapalloilija, pelipaikaltaan puolustaja. Hän aloitti uransa veljensä Vasilin kanssa Smenan nuorisoakatemiassa. Hän pelaa seurassaan numerolla kuusi ja edustaa nykyisin syntymäkaupunkinsa PFK TsSKA Moskovaa sekä on edustanut aiemmin myös FK Moskovaa ja FC Tšernomorets Novorossijskiaa. Hän on edustanut vuodesta 2003 lähtien Venäjän maajoukkuetta numerolla viisi.


title: Aleksei Berezutski

text: Joulukuussa 2009 Berezutski sai yhdessä Sergei Ignaševitšn kanssa yhden ottelun kilpailukiellon piristeen käytöstä. Piriste oli peräisin heidän käyttämästä yskänlääkkeestä.


title: Piledriver

text: Piledriver on showpainin liike, jossa tavallisimmin laitetaan vastustajan pää omien jalkojen väliin ja hypätään istualleen niin että vastustajan pää tömähtää mattoon. Liikettä käyttävät esimerkiksi Bret Hart, The Undertaker nimellä "Tombstone piledriver", Mick Foleyn sivupersoona "Mankind" ja WWE -legenda Terry Funk nimellä "Texas piledriver". Piledriver on erittäin vaarallinen liike joka on murtanut stone cold steve austinin niskan Austin halvaantui väliaikaisesti.


title: Nokia-tili ja -palvelut

text: Nokia-tili oli palvelukokonaisuus, johon oli kerätty Nokian aiemmin erillisiä internet-palveluja. Nokia-palveluihin kuuluivat Nokian kartta-, sähköposti-, musiikki-, peli- ja jakopalvelut. Nokia-palvelut olivat käytettävissä verkkoselaimen tai matkapuhelimen kautta.


title: Nokia-tili ja -palvelut

text: Nokia-tili ja -palvelut toimivat vuosina 2007-2012 Ovi-brändin alla: Nokia osti Jone Nikulan Ovi-lehdeltä oikeudet nimeen huhtikuussa 2008. Samalla yhtiö myös peri vanhan tavaramerkkikiistan englanninkielisen "Ovi Magazinen" kanssa. Nokia julkisti Ovi-brändin 29. elokuuta 2007.


title: Nokia-tili ja -palvelut

text: Toukokuussa 2011 Nokia ilmoitti käyttäjilleen luopuvansa Ovi-brändistä ja brändäävänsä Ovi-palvelut uudelleen Nokia-brändin alle kesäkuusta alkaen. Uudelleen brändäyksen oli määrä kattaa kaikki maat ja palvelut vuoden 2012 loppuun mennessä.


title: Nokia-tili ja -palvelut

text: Nokian matkapuhelinten myynnin yhteydessä syyskuussa 2013 myös Nokia-palvelut lukuun ottamatta karttapalvelu HEREä myytiin Microsoftille. Nokian puhelimet ja palvelut siirtyivät lopullisesti Microsoftille 25. huhtikuuta 2014 . Microsoft lakkautti Nokia-tilin ja siihen liittyneet palvelut 24. huhtikuuta 2015.


title: Nokia-tili ja -palvelut

text: MixRadio (aiemmin Ovi/Nokia Musiikki) on Nokian lanseeraama musiikkikauppa, josta voi ostaa yksittäisiä kappaleita tai albumeita digitaalisessa muodossa. Palvelu toimi verkossa, matkapuhelimessa sekä Nokia Ovi Suite -palvelussa. Ovi Music Unlimited oli palvelu, jossa musiikkia pystyi latamaan niin paljon kuin halusi sopimuskauden aikana. Palvelua tarjottiin joidenkin uusien puhelimien mukana lisähintaa vastaan. Ovi Music -palvelussa yhden kappaleen hinta oli 0,99 tai 1,29 euroa ja yhden albumin hinta 9,99 euroa.


title: Nokia-tili ja -palvelut

text: Marraskuussa 2013 Nokia lakkautti Ovi/Nokia Musiikin ja avasi tilalle Nokia MixRadio -palvelun. Palvelussa ei pystynyt Ovi/Nokia Musiikin tapaan ostamaan yksittäisiä kappaleita vaan pelkästään albumeita. Puhelimien ja palveluiden siirryttyä lopullisesti Microsoftille Nokia MixRadion nimestä poistettiin viittaus Nokiaan, joten uudeksi nimeksi tuli MixRadio. Joulukuussa 2014 Microsoft ilmoitti myyvänsä MixRadion japanilaiselle LINE Corporationille. Kauppa toteutui maaliskuussa 2015. LINE Corporation ilmoitti helmikuussa 2016 sulkevansa MixRadion.


title: Nokia-tili ja -palvelut

text: Nokia Store (suom. Nokia Kauppa, aiemmin Ovi Store, suom. Ovi Kauppa) oli Nokian puhelimille tarkoitettu sovelluskauppa. Sovelluksen voi asentaa puhelimeen ja sen kautta voi ladata erilaisia sovelluksia, kuten pelejä, hyötyohjelmia, teemoja sekä taustakuvia. Osa sovelluksista oli maksullisia, jolloin maksu hoidettiin operaattorin kautta. Sovelluksia voi ladata myös netin kautta lähettämällä ne puhelimeen. Microsoft lakkautti Nokia Storen ja korvasi sen Opera Mobile Storella maaliskuussa 2015.


title: Nokia-tili ja -palvelut

text: HERE (aiemmin Ovi/Nokia Maps, suom. Ovi/Nokia Kartat) on Nokian oma karttapalvelu, joka toimii sekä verkossa että älypuhelimissa. Kartat HERE-palveluun toimittaa Nokian tytäryhtiö HERE. HERE-sovelluksia ovat HERE Maps, HERE Drive+ ja HERE Transit.


title: Nokia-tili ja -palvelut

text: Nokia Mail (suom. Nokia Sähköposti, aiemmin Ovi Mail, suom. Ovi Sähköposti) oli Nokia-palveluihin liitetty sähköpostilaatikko. Palvelun pystyi liittämään voimassa olevaan Nokia-tiliin niin halutessaan. Ovi Mailin sai myös ladattua Nokian matkapuhelimiin erillisenä sovelluksena. Nokia yhdisti Nokia Mailiin Ovi/Nokia Calendar - ja Contacts-sovellukset, joita ei ollut aiemmin käännetty suomeksi. Maaliskuun puolessa välissä vuonna 2011 Nokia ilmoitti myös Nokia Mailin käyttäjille, että palvelua päivitetään ja siihen lisätään mm. pikaviestien integrointi. Päivityksen yhteydessä Nokia Mail siirrettiin kokonaisuudessaan Yahoon palvelimille, ja se oli osa Yahoo! Mail -palvelua. Sähköpostiohjelman Nokialle/Microsoftille toimitti Yahoo. Sähköpostipalvelu avattiin kuluttajille vuonna 2009. Se suljettiin 9. maaliskuuta 2015. Palvelun käyttäjillä oli kuitenkin aikaa tietojen siirtoon toisen palveluntarjoajan palveluun tai vaihtoehtoisesti omalle koneelle 13. huhtikuuta 2015 asti.


title: Biecz

text: Biecz () on kaupunki Vähä-Puolan voivodikunnassa Kaakkois-Puolassa Karpaattien vuoristossa. Vuonna 2014 siellä oli 4 711 asukasta. Biecz sijaitsee 50 km itään Nowy Sączista. Kaupunkioikeudet se sai 1257.


title: Biecz

text: Seudulla on ollut asutusta jo kivikaudella, mutta ensimmäinen kirjallinen maininta kaupungista on 11. vuosisadalta, jolloin se sijaitsi puolen kilometrin päässä nykyisestä paikastaan. 1300-luvulla Biecz oli Puolan suurimpia kaupunkeja. 1600–1700-luvulla sen merkitys väheni tulvien ja tautien tehdessä tuhoa.


title: Jekaterina Pavlovna Romanova

text: Jekaterina Pavlovna Romanova (1788–1819) oli syntyjään Romanov-sukuun kuulunut suuriruhtinatar, yksi Venäjän keisari Paavali I:n ja keisarinna Maria Fjodorovnan kymmenestä lapsesta. Sittemmin hänestä tuli Württembergin kuningatar Katariina.


title: Jekaterina Pavlovna Romanova

text: Jekaterina oli kahdesti aviossa. Hänen ensimmäinen miehensä oli Oldenburgin herttua Georg. He saivat kaksi lasta, Alexanderin ja Peterin. Peteristä tuli isänsä jälkeen Oldenburgin herttua; hänen kahdeksasta lapsestaan vanhin, herttuatar Alexandra, avioitui keisari Nikolai I:n pojan, suuriruhtinas Nikolai Nikolajevitšin kanssa. Vanhemman Peterin lapsenlapsi, joka oli nimeltään myös Peter, avioitui myöhemmin keisari Nikolai II:n sisaren Olga Aleksandrovnan kanssa.


title: Jekaterina Pavlovna Romanova

text: Jekaterinan toinen aviomies oli Württembergin kuningas Vilhelm I, jonka kanssa Jekaterina sai kaksi tytärtä, Marien ja Sophien. Herttuatar Sophie avioitui myöhemmin Hollannin kuninkaan Vilhelm III:n kanssa, joka oli Jekaterinan nuoremman sisaren, Anna Pavlovnan ja kuningas Vilhelm II:n vanhin poika.


title: Willi Bandholz

text: Willy Bandholz (28. heinäkuuta 1912 – 29. tammikuuta 1999) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Bandholz pelasi joukkueensa kaikissa viidessä ottelussa.


title: Heidemarie Ecker

text: Heidemarie Ecker (o.s. Rosendahl, s. 14. helmikuuta 1947 Hückeswagen) on entinen saksalainen yleisurheilija ja olympiavoittaja. Hänen päälajinsa olivat viisiottelu ja pituushyppy.


title: Heidemarie Ecker

text: Ensimmäiset arvokisamitalinsa Heide Rosendahl saavutti 19-vuotiaana vuonna 1966. Sisäratojen EM-kisoissa hän sai pituushypyssä pronssia tuloksella 649 cm, ja ulkoratojen EM-kisoissa hän hävisi viisiottelussa Valentina Tihomirovalle 22 pistettä ja sai hopeaa tuloksella 4765 pistettä. Vuonna 1967 hän sai sisäratojen EM-kisojen pituushypyssä hopeaa tuloksella 641 cm. Méxicon 1968 olympialaisissa hän hyppäsi pituutta 640 cm ja sijoittui kahdeksanneksi. Viisiotteluun hän ei osallistunut loukkaannuttuaan ennen kilpailun alkua. Vuonna 1969 Saksan liittotasavalta boikotoi Ateenan EM-kilpailujen henkilökohtaisia lajeja, joten kisat jäivät Rosendahlilta väliin. Vuonna 1970 hän sai sisäratojen EM-kisoissa pituushypyn hopeaa tuloksella 655 cm. Torinossa 3. syyskuuta 1970 hän teki pituushypyn maailmanennätyksen 684 cm, vaikka ponnistus osui hädin tuskin lankulle. Hän menetti ennätyksen vasta keväällä 1976.


title: Heidemarie Ecker

text: Vuonna 1971 Rosendahl ylti vihdoin mestariksi. Hän voitti Sofiassa sisäratojen EM-kilpailujen pituushypyssä kultaa tuloksella 664 cm voittaen Irena Szewińskan kahdeksalla senttimetrillä. Kesällä Helsingin EM-kilpailuissa hän voitti viisiottelussa kultaa pistein 5299 kukistaen Burglinde Pollakin 24 pisteellä. Pituushypyssä hän sai pronssia tuloksella 666 cm. Münchenin 1972 olympialaisissa Rosendahl voitti kultaa pituushypyssä yhden sentin erolla Diana Jorgovaan tuloksella 678 cm. Viisiottelussa hän hävisi vain 10 pistettä Mary Petersille ja sai hopeaa tuloksella 4791 p. Toisen kultamitalinsa hän voitti 4 ×100 metrin viestissä, jossa hän viimeisen osuuden juoksijana toi Länsi-Saksan maaliin maailmanennätysajassa 42,81 s.


title: Heidemarie Ecker

text:
Heide Rosendahlin isä oli kiekonheittäjä Heinz Rosendahl, joka vuonna 1954 heitti ennätyksekseen 51,71 m. Heide Rosendahl avioitui myöhemmin yhdysvaltalaisen koripalloilijan John Eckerin kanssa. Heidän poikansa Danny Ecker on seiväshyppääjänä ylittänyt kuusi metriä.
Leverkusen who's who


title: Gordon Herbert

text: Gordon Walter Herbert (s. 16. helmikuuta 1959 Penticton, Kanada) on kanadalais-suomalainen koripallovalmentaja ja uransa lopettanut koripalloilija. Hän valmentaa nykyisin Fraport Skylinersia. Suomessa pelatessaan Herbert sai Suomen kansalaisuuden.


title: Gordon Herbert

text: Herbert pelasi Suomessa kaksitoista kautta. Sittemmin hän on tullut tunnetuksi valmennettuaan Euroopassa muun muassa Euroliigassa pelanneita Skyliners Frankfurtia, Élan Béarnais Pau-Orthezia ja Arisia.


title: Gordon Herbert

text: Herbert opiskeli Idahon yliopistossa, minkä jälkeen hän muutti Suomeen. Suomeen hän tuli pelaamaan vuonna 1982 Hyvinkään Tahkon SM-sarjajoukkueeseen. Kolmen kauden jälkeen Herbert meni pelaamaan Turun NMKY:hyn, jota hän edusti myös kolme kautta ennen siirtymistään Forssan Koripoikiin. Ainoastaan yhden kauden jälkeen hän vaihtoi seuraa Helsingin NMKY:hyn. Seurassa hän voitti SM-pronssia kaudella 1989–1990. Herbert edusti seuraa kaksi kautta, kunnes vaihtoi Uudenkaupungin Urheilijoihin. Uudessakaupungissa hän voitti SM-pronssia vuonna 1992.


title: Gordon Herbert

text: Herbert pelasi SM-sarjassa ja Korisliigassa 258 ottelua. Korisliigassa hän saavutti 5 000 pisteen ja 2 000 levypallon rajapyykit. Hän lopetti pelaajauransa Uudenkaupungin Urheilijoissa kaudella 1993–1994.


title: Gordon Herbert

text: Pelaajauransa jälkeen Gordon Herbert on keskittynyt valmennustehtäviin. Korisliigassa hän on valmentanut Uudenkaupungin Korihaita ja Tapiolan Honkaa. Suomen ulkopuolelle hän lähti vuonna 1999, jolloin hän meni valmentamaan Oberwart Gunnersia. Kauden jälkeen Herbert valittiin Itävallan koripalloliigan vuoden valmentajaksi ja hän siirtyi Basketball-Bundesligassa pelanneen DJK Würzburgin päävalmentajaksi. Würzburgista hän meni Deutsche Bank Skylinersin valmentajaksi ja toimi tehtävässä kolme kautta. Viimeisellä kaudella joukkue voitti Saksan mestaruuden, minkä siivittämänä Herbert pääsi Paris Basket Racingin valmentajaksi. Kaudella 2004–2005 Herbert valittiin Ranskan liigan vuoden valmentajaksi. Kahden kauden jälkeen hän siirtyi Pau-Orthezin joukkueeseen kaksivuotisella sopimuksella. Hän oli valmentanut samaan aikaan myös Georgian maajoukkuetta, mutta joutui jättämään tehtävän Pau-Orthezin tieltä. Pau-Orthezin kausi päättyi kotimaassa pettymykseen, vaikka Euroliigassa joukkue oli edennyt 16 parhaan joukkoon, ja Herbert erotettiin kauden päätyttyä.


title: Gordon Herbert

text: Kaudella 2007–2008 Herbert valmensi Euroliigassakin pelannutta kreikkalaisjoukkue Aris Thessalonikia, jossa pelasi myös Hanno Möttölä. Kaudeksi 2008–2009 hän siirtyi NBA:han Toronto Raptorsin valmentajistoon yksivuotisella sopimuksella. Raptorsissa hänen päätehtävänään oli ulkomaalaisten pelaajien henkilökohtaisen tekniikan parantaminen. Kun joukkueen päävalmentaja Sam Mitchell erotettiin, Herbert nousi joukkueen apuvalmentajistoon.


title: Gordon Herbert

text: Elokuussa 2009 Herbert palkattiin Espoon Hongan päävalmentajaksi yksivuotisella sopimuksella. Hän oli loukannut selkänsä edellisen kauden lopussa Kanadassa, ja alun perin hän aikoi olla pois koripallon parista tammikuuhun 2010 asti, mutta Mihailo Pavićevićin yllättävä poistuminen sai hänet muuttamaan suunnitelmiaan. Hän joutui kuitenkin lopettamaan päävalmentajatoimet tammikuun lopulla 2010, koska hänen selkäkipunsa olivat käyneet liian voimakkaiksi. Maaliskuussa 2010 Herbert nimettiin Suomen alle 18-vuotiaiden poikien maajoukkueen valmentajaksi. Huhtikuun alussa Herbert tarjoutui tulemaan takaisin Hongan valmentajistoon.


title: Gordon Herbert

text: Huhtikuussa 2010 Herbert siirtyi valmentamaan Frankfurt Skylinersia. Hän johdatti joukkueensa Bundesliigan finaaleihin, joissa joukkue kohtasi Brose Basketsin. Skyliners hävisi loppuottelusarjan lopulta voitoin 3–2. Kaudella 2010–2011 Herbert valmensi Skylinersin Bundesliigan välieriin, joissa se hävisi ALBA Berlinille voitoin 3–2. Kauden päätteeksi hän siirtyi ALBA:n päävalmentajaksi. Herbert valmensi seuran pudotuspelien ensimmäiselle kierrokselle. Seura putosi kuitenkin jatkosta ja hänet päätettiin vapauttaa. Kaudella 2012–2013 Herbert ei valmentanut missään, vaan teki valmentajasopimuksen Skylinersin kanssa toukokuussa 2013.


title: Gordon Herbert

text: Kaudella 2015–2016 Skyliners voitti FIBA Europe Cupin ja sijoittui Saksan liigassa runkosarjan kolmanneksi. Tämän myötä hänet valittiin maan koripalloliigan vuoden valmentajaksi.


title: Gordon Herbert

text: Pelaajana Herbert osallistui vuonna 1984 Los Angelesin olympialaisiin, joissa Kanadan maajoukkue sijoittui neljänneksi. Olympialaisissa hänen paras pelinsä oli ensimmäinen ottelu Ranskaa vastaan, jolloin hän teki neljätoista pistettä. Semifinaalissa Yhdysvaltoja vastaan Herbert jäi kahteen pisteeseen.


title: Gordon Herbert

text: Herbertin perhe on lähtöisin Uudestakaupungista. Hänellä on suomalainen vaimo ja kaksi poikaa, Mikael Herbert ja Daniel Herbert, jotka ovat pelanneet Korisliigassa.


title: Silvio Piola

text: Silvio Piola (29. syyskuuta 1913 Robbio, Italia – 4. lokakuuta 1996 Gattinara, Italia) oli italialainen jalkapalloilija. Italian maajoukkueessa hän voitti maailmanmestaruuden vuonna 1938. Hän pelasi yhteensä 34 maaottelua ja teki niissä 30 maalia.


title: Mihail Pavlovitš Romanov

text: Suuriruhtinas Mihail Pavlovitš Romanov (8. tammikuuta 1798 Pietari – 9. syyskuuta 1849 Varsova) oli Venäjän keisarin Paavali I:n ja keisarinnan Maria Fjodorovnan nuori lapsi. Mihaililla oli yhdeksän sisarusta, mutta Olga Pavlovna Romanova kuoli vain kolmen vuoden vanhana.


title: Mihail Pavlovitš Romanov

text: Mihail avioitui Württembergin prinsessan Charlotten kanssa. Heidän tyttäristään neljä kuoli jo lapsina tai nuorina naisina ilman jälkeläisiä. Ainut eloon jäänyt tytär Jekaterina Mihailovna Romanova avioitui Mecklenburg-Strelitzin herttuan Georgin kanssa. He saivat neljä lasta, joista Nikolaos esikoinen syntyi ja kuoli samana päivänä. Tytär Helene avioitui Saksi-Altenburgin prinssin Albertin kanssa. Liitosta ei syntynyt lapsia. Toinen poika Georg Alexander avioitui Natalia Wonliarskin kanssa, joka nimitettiin Carlowin kreivittäreksi.


title: Mihail Pavlovitš Romanov

text: Mihail Pavlovitš kuoli vuonna 1849.


title: Mihail Pavlovitš Romanov

text: Mikonkatu Helsingin keskustassa nimettiin vuonna 1820 Mihail Pavlovitš Romanovin mukaan. Kadun virallisena suomenkielisenä nimenä oli vuosina 1909–1928 Mikaelinkatu.


title: Petr Ton

text: Petr Ton (s. 8. lokakuuta 1973 Kladno, Tšekkoslovakia) on tšekkiläinen jääkiekkoilija, joka pelaa kaudella 2016–2017 HC Kladnon riveissä. Ton on pelannut SM-liigassa kuusi kautta Jokereissa, Bluesissa, JYPissä ja Kärpissä.


title: Petr Ton

text: Hyökkääjänä pelaava Petr Ton aloitti uransa HC Kladnossa, jonka riveissä pelasi seitsemän kautta kunnes siirtyi SM-liigaan. Kaudesta 2003–2004 on Ton edustanut Sparta Prahaa. Kaudella 2007–2008 Ton pelasi Prahassa 50 ottelua joissa teki 27 maalia ja 43 pistettä. Kaudella 2014–2015 Ton siirtyi HC Kometa Brnoon.


title: Jarno Kultanen

text: Jarno Kultanen (s. ) on entinen suomalainen jääkiekkoilija, joka pelasi puolustajan paikalla. Hän voitti urallaan kerran Suomen-mestaruuden ja kertaalleen SM-hopeaa ja -pronssia. Suomen lisäksi Kultanen pelasi Pohjois-Amerikassa Boston Bruinsin organisaatiossa ja Ruotsissa.


title: Jarno Kultanen

text: Kultanen aloitti uransa KooKoon riveissä, josta siirtyi SM-liigaan KalPaan. SM-liigassa Kultanen on pelannut suurimmaksi osaksi HIFK:ssa, jossa hän juhli myös mestaruutta kaudella 1997–1998. Hän pelasi vuosina 2000–2003 Boston Bruinsissa 102 NHL-ottelua. Kaudella 2002–2003 Kultanen pelasi 59 ottelua Bostonin farmijoukkue Providence Bruinsissa. Ennen KooKoo:hon palaamista hän pelasi kolme kautta Ruotsin Elitserienissä Mora IK:ssa ja Södertälje SK:ssa. Kultanen palasi kasvattajaseuransa KooKoon paitaan kaudella 2008–2009. Kokeneen puolustajan oli määrä toimia kouvolalaisten alakerran ankkurina myös kaudella 2009–2010, mutta selkävaivojensa johdosta hän pystyi pelaamaan ainoastaan 11 runkosarjaottelussa, joissa keräsi pisteet 4+3. Lopettamisensa jälkeen hän toimi kauden KooKoon kakkosvalmentajana, ja kaudella 2010–2011 hän aloitti KooKoon A-nuorten päävalmentajana. Kaudella 2011-2012 Kultanen aloitti KooKoon kakkosvalmentajana Ismo Lehkosen aisaparina.Joukkueen erotettua päävalmentaja Ismo Lehkosen tammikuussa 2012, Kultanen toimi kolmen pelin ajan KooKoon vt. päävalmentajana ennen Juha Juujärven palkkaamista.


title: John Williams (jousiampuja)

text: John Chester Williams (s. 12. syyskuuta 1953 Cranesville, Pennsylvania) on yhdysvaltalainen kilpauransa päättänyt jousiampuja, olympiavoittaja ja maailmanmestari. Hän voitti olympiakultaa henkilökohtaisesta kilpailusta Münchenissä 1972. Olympiamitali oli ensimmäinen, jonka kukaan oli voittanut jousiammunnasta 50 vuoteen, sillä edellisen kerran jousiammunnassa kilpailtiin vuonna 1920. MM-kilpailuista Williams voitti henkilökohtaisesta kilpailusta kaksi kultaa ja yhden hopean.


title: Maria Pavlovna Romanova (Saksi-Weimarin herttuatar)

text: Maria Pavlovna (1786–1859) oli syntyjään suuriruhtinatar, Venäjän keisari Paavali I:n ja keisarinna Maria Fjodorovnan tytär. Hänellä oli yhdeksän sisarusta, joista sisar Olga Pavlovna Romanova kuoli vain kolmen vanhana.


text: Maria avioitui Saksi-Weimarin suurherttua Carl Friedrichin kanssa. He saivat neljä lasta, joista vanhin tytär Marie avioitui Preussin prinssi Karlin kanssa. Toinen tytär Augusta avioitui Saksan keisari Vilhelm I:n kanssa. Kuopus Carl Alexander avioitui serkkunsa Hollannin prinsessa Sophian kanssa. Sophia oli Maria Pavlovnan sisaren, Annan, nuorin tytär.


text: Maria Pavlovna kuoli vuonna 1859.


text: Maria Pavlovnan tyttären Marien tytär, Preussin Anna, meni naimisiin tanskalaissyntyisen ruhtinaan, Hessenin maakreivin Frederik Vilhelmin kanssa. He olivat Suomen kuninkaaksi 1918 valitun Hessenin ja Brabantin maakreivin Friedrich Karlin vanhemmat.


title: Zacky Vengeance

text: Zacky Vengeance (oik. Zachary James Baker; s. 11. joulukuuta 1981) on Avenged Sevenfold -yhtyeen kitaristi ja taustalaulaja. Hän keksi yhtyeen lyhenteen A7X.


title: Zacky Vengeance

text: Zacky Vengeance on vasenkätinen. Hän opetteli soittamaan kitaraa 13-vuotiaana. Hän oppi tarkkailemalla suosikkiyhtyeitään ja opettelemalla näkemänsä perusteella. Hänen käyttämänsä kitara kuului hänen oikeakätiselle isälleen, minkä vuoksi hänen piti soittaa kitaraa ylösalaisin.


title: Zacky Vengeance

text: Ennen kuin Zacky Vengeance liittyi Avenged Sevenfoldiin, hän kuului punk-yhtyeeseen nimeltä MPA (Mad Porno Action). Hän kertoo Avenged Sevenfoldin DVD:llä "All Excess", että yhtye ei ollut menestyvä ja että heidät oli useasti pidätetty keikkojen jälkeen mikkien varastamisesta.


title: Zacky Vengeance

text: Zacky Vengeancen tyyliin vaikuttavat muun muassa Rancid, Misfits ja Bad Religion. Hänen lempiyhtyeisiinsä kuuluu näiden lisäksi esimerkiksi Pantera, Metallica, Elixir ja Guns N’ Roses.


title: Zacky Vengeance

text: Zacky Vengeancen oma vaatemallisto tuli kauppoihin Yhdysvalloissa vuonna 2009. Malliston nimi on Vengeance University.


title: Mildred McDaniel

text: Mildred Louise ”Millie” McDaniel, naimisissa McDaniel-Singleton, (4. marraskuuta 1933 Atlanta – 30. syyskuuta 2004 Pasadena) oli yhdysvaltalainen korkeushyppääjä ja olympiavoittaja.


title: Mildred McDaniel

text: McDaniel voitti korkeushypyssä olympiakultaa Melbournen 1956 olympialaisissa. Hänen voittotuloksensa 176 cm oli uusi maailmanennätys, ja seuraavat kilpailijat jäivät hänestä yhdeksän senttimetrin päähän. Hän on edelleenkin ainoa tummaihoinen naisten korkeushypyn olympiavoittaja.


title: Jan de Looper

text: Jan "Loep" de Looper (2. toukokuuta 1914 Hilversum – 23. kesäkuuta 1987 Hilversum) oli alankomaalainen maahockeypelaaja. De Looper voitti olympiapronssia Berliinin olympialaisissa 1936. Hän pelasi turnauksessa viisi ottelua, pelipaikkanaan maalivahti.


title: Jan de Looper

text: Hänen veljensä Henk oli myös maahockeypelaaja.


title: Saloisten kotiseutumuseo

text: Saloisten kotiseutumuseo on Pohjois-Pohjanmaalla entisessä Saloisten kunnassa, joka on nykyisin osa Raahea, sijaitseva paikallista talonpoikaiskulttuuria esittelevä museo. Museo sijaitsee kirkonkylän eteläpuolella Arkkukarin kylässä valtatie 8 varrella.


title: Saloisten kotiseutumuseo

text: Syksyllä 1965 perustettiin Saloisten kotiseutu- ja museoyhdistys ry. Puuhamiehinä yhdistystä perustamassa olivat mm. Martti Levón, Erkki Anttila ja Eemeli Siniluoto. Ensimmäisiksi museo rakennuksiksi yhdistys sai Saloisten manttaalikunnalta Arkkukarissa sijaitsevan vilja-aitan sekä Saloisten kunnalta edellisen vieressä sijaitsevan kunnalliskodin jyväaitan, jotka kunnostettiin museoesineiden säilytystä varten. Kunta lahjoitti yhdistykselle myös tontin. Myöhemmin museoalueelle siirrettiin monia muita rakennuksia. Kuntaliitoksen jälkeen museo on siirtynyt yhdistykseltä Raahen kaupungin omistukseen.


title: Birger Lemberg

text: Birger Johannes Lemberg (14. toukokuuta 1891 Hämeenlinna – 9. elokuuta 1926) oli suomalainen jääkärimajuri. Hänen vanhempansa olivat tullinhoitaja Adolf Fredrik Lemberg ja Maria Elisabet Falk. Hänet vihittiin avioliittoon vuonna 1922 Heidi .Magdalena Relanderin kanssa.


title: Birger Lemberg

text: Hän kirjoitti ylioppilaaksi Tampereen ruotsalaisesta yhteiskoulusta vuonna 1910 ja liittyi Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1911 - 1915 ja 1921.


title: Birger Lemberg

text: Hän liittyi vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. huhtikuuta 1915 ja hänet sijoitettiin joukon 2. komppaniaan, josta hänet siirrettiin 1. syyskuuta 1915 myöhemmin muodostettuun Jääkäripataljoona 27:ään ja sen 1. komppaniaan, josta hänet siirrettiin pataljoonan 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Birger Lemberg

text: Hän astui Suomen armeijan palvelukseen 11. helmikuuta 1918 yliluutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi ensin 1. Jääkärirykmentin 2. jääkäripataljoonan 2. komppaniaan, josta hänet määrättiin komppanianpäälliköksi 12. maaliskuuta 1918 alkaen 3. jääkäripataljoonan 2. komppaniaan. Hän otti osaa sisällissodan taisteluihin Tampereella, Kämärällä ja Viipurissa.


title: Birger Lemberg

text: Sisällissodan jälkeen hänet määrättiin armeijan uudelleen järjestelyn yhteydessä Suomen valkoiseen kaartiin, jossa toimi 15. kesäkuuta 1918 alkaen 2. komppanian päällikkönä ja hoiti useita kertoja pataljoonankomentajan tehtäviä. Armeijasta hän erosi 8. lokakuuta 1919 ja siirtyi 1. toukokuuta 1920 alkaen suojeluskuntajärjestön palvelukseen ja hänet sijoitettiin Helsingin suojeluskuntapiirin sotilasohjaajaksi ja 20. heinäkuuta 1921 alkaen piiripäälliköksi. Suojeluskuntajärjestöstä hän erosi 31. maaliskuuta 1923. Hän osallistui vuoden 1924 alussa niin sanottuun "upseerikapinaan", jonka tarkoituksena oli painostaa Lauri Igmania ottamaan hallitukseensa puolustusministeriksi Lauri Malmberg tiukkoine ehtoineen, johon vaatimukseen Ingman sitten myöntyikin presidentti Ståhlbergin periaatteellisesta vastustuksesta huolimatta. Kyseisen selkkauksen aikana hän astui uudelleen armeijan palvelukseen 16. huhtikuuta 1924 ja hänet sijoitettiin Kenttätykistörykmentti 1:n talouspäälliköksi.


title: Birger Lemberg

text: Hän toimi Helsingin kaupungin verotuslautakunnan ja valtion tulo- ja omaisuusverolautakunnan jäsenenä vuosina 1920 - 1925.


title: Fisker Karma

text:
Fisker Karma on sarjavalmisteinen plug-in-hybridiauto, joka esiteltiin yleisölle 14. tammikuuta 2008. Autolla voi ajaa 80 km (50 mailia) sähkökäyttöisesti ilman muita voimanlähteitä. Autoon voi polttomoottorin lisäksi saada lisävarusteena aurinkopaneelin, jolla voidaan ladata akkua ja joka toimii ilmastoinnin teholähteenä pysäköitynä. Litiumioniakun lataaminen kestää 230 voltilla noin 3 tuntia ja 115 voltilla noin 6 tuntia (vastaava latausvirta 35 A ja -teho 230 V jännitteellä noin 8 kW). Auton huippunopeus on 201 kilometriä tunnissa ja kiihtyvyys 97 kilometriin tunnissa 5,8 sekuntia. Fisker Karmaa on tilattu Eurooppaan 800 kappaletta. Karman ensimmäiset toimitukset alkoivat 2011 ja tuotantomääräksi suunniteltiin 15 000 autoa vuodessa. Auton hinnaksi Yhdysvalloissa arvioitiin 80 000 dollaria. Autoja koottiin Valmet Automotivella Uudessakaupungissa .
Auton tuotanto on ollut seisahduksissa Valmet Automotiven Uudenkaupungin tehtaalla marraskuusta 2012 alkaen ja se sittemmin lopetettiin. Syynä oli Karman huono myynti. Yhdysvaltalainen tutkimuslaitos PrivCo on laskenut yhden Karman tuottaneen yhtiölle 400 000 euroa tappiota.


title: Fisker Karma

text: Fiskerin uusi omistaja, Wanxiang Group, ilmoitti helmikuussa 2014 pyrkivänsä aloittamaan auton tuotannon uudestaan vielä saman vuoden aikana. Tulevaisuudessa Wanxiang Group haluaisi siirtää valmistuksen Suomesta Yhdysvaltoihin.


title: Fisker Karma

text: Bensiinimoottoria käytetään ns. "sport modessa" lisätehona, koska akkujen teho ei yksin riitä sähkömoottoreiden maksimisuorituskykyyn. Lisäksi akkujen tyhjennyttyä n. 80 km ajon jälkeen bensiinimoottoria käytetään kutakuinkin normaalin hybridin tapaan, kuitenkin voima siirretään takapyöriin aina sähkömoottoreiden avulla.


title: Fisker Karma

text: Autossa ei ole vaihteita (paitsi tietenkin eteen/taakse valinta), mutta sen sijaan kuljettaja voi vaihdella kahden toimintatavan välillä. Toinen on Fiskerin kutsuma "stealth mode", jossa käytetään ainoastaan akkuja ja sähkömoottoreita. Tällöin auto kulkee lähes äänettömasti korkeintaan n. 150 km/h maksimissaan 80 km:n matkan, kiihtyvyys on myös hieman huonompi, n. 7,5 sekuntia 0–100 km/h. "Sport modessa" jolloin käytetään polttomoottoria akkujen lisäksi, jotta päästään täyteen noin kuuden sekunnin 0–100 km/h kiihtyvyyteen sekä n. 200 km/h huippunopeuteen. Huippunopeus on rajoitettu.


title: Fisker Karma

text: Auto on suurehkon akkukapasiteetin takia melko painava, noin 2 400 kg, tosin vertailukohtia, eli nelipaikkaisia neliovisia urheiluautoja ei kovin monta ole. Akseliväli on 316 cm, jonka pitäisi mahdollistaa melko hyvät jalkatilat takamatkustajillekin, vaikkakin auton mataluus tehnee istuma-asennosta makaavan. Akkupaketti vie tilaa auton keskeltä, joten kolmatta matkustajaa ei takapenkille mahdu auton suuresta leveydestä huolimatta.


title: Fisker Karma

text: Saksalaistestissä Karman keskikulutukseksi saatiin 2,1 litraa sadalla kilometrillä, kun taas aikaisemmin Yhdysvalloissa tehdyssä testissä kulutus oli selvästi korkeampi ollen 4,5 l / 100 km. Tulosten eroihin vaikuttanee testien mm. erilaiset ajosyklit.


title: Francis Lane

text:
Francis Adonijah Lane (s. 23. syyskuuta 1874 – 17. helmikuuta 1927) oli yhdysvaltalainen yleisurheilija ja olympiamitalisti, joka kilpaili pikajuoksussa. Hän sijoittui kolmanneksi Ateenan olympialaisissa 1896 sadan metrin juoksussa. Lane ja Alojz Sokol saivat finaalissa saman ajan. Ateenan olympialaisissa 1896 palkittiin vain kaksi parasta, voittajalle hopeaa ja toiseksi tulleelle pronssia.
Lanen kisoissa juoksema aika 12,2 oli 100 metrin ensimmäinen olympiaennätys.


title: Svante Lundgren

text: Svante Lundgren (s. 3. maaliskuuta 1960 Porvoon maalaiskunta) on suomalainen teologi ja yhteiskunnallinen vaikuttaja. Hän on teologian tohtori (1992) ja Åbo Akademin judaistiikan dosentti. Hän on julkaissut tieteellisiä ja populaarikirjoja kolmella kielellä. Lundgren toimi 1993-2008 kaupunginvaltuutettuna (vas.) Paraisilla ja oli 2007 mukana perustamassa Suomi-Assyria -yhdistystä, jonka puheenjohtajana hän toimi 2008-2012.


title: Svante Lundgren

text: Vuosina 2012 ja 2013 Lundgren oli vieraileva tutkija Lundin yliopistossa. Vuonna 2017 hän palasi Lundiin, jossa hän toimii tutkijana Lähi-Idän tutkimuksen keskuksessa (Center for Middle Eastern Studies).


title: Maailman intellektuellit -äänestys

text: Maailman intellektuellit -äänestys (2005–2008, "Global Intellectuals Poll") tai FP Top 100 Global Thinkers (2009–) on brittiläisen "Prospect"-lehden ja yhdysvaltalaisen "Foreign Policy" -lehden järjestämä lukijaäänestys. Siinä pyydetään valitsemaan viisi tärkeintä elossa olevaa, julkiseen keskusteluun osallistuvaa intellektuellia annetusta sadan nimen listasta. Vuonna 2005 yli 20 000 lukijaa osallistui äänestykseen.


title: Maailman intellektuellit -äänestys

text: Vuoden 2014 luetteloon pääsi 24-vuotias Helsingin kaupunkisuunnitteluviraston liikenneinsinööri Sonja Heikkilä kansainvälistä huomiota saaneesta Liikkuminen palveluna -hankkeesta. Vuoden 2015 listalla ei sen sijaan ole yhtään suomalaista.


title: Maailman intellektuellit -äänestys

text: Lähde: CEO World


title: Jekaterina Dolgorukaja

text: Ruhtinatar Jekaterina Mihailovna Dolgorukaja (; 14. marraskuuta 1847 Volhynia, Venäjä, nyk. Ukraina – 15. helmikuuta 1922 Nizza, Ranska) myöhemmin ruhtinatar Jurjevskaja, oli keisari Aleksanteri II:n rakastajatar, sittemmin toinen puoliso.


title: Jekaterina Dolgorukaja

text: Aleksanteri II:n ensimmäisen puolison, keisarinna Maria Aleksandrovnan oli heikon terveytensä vuoksi vietettävä pitkiä aikajaksoja ulkomailla, niinpä tsaari vieraili 1860-luvun alkupuolella vaimonsa puolesta arvostetussa Smolnan instituutissa, joka oli aateliston tyttöjen sisäoppilaitos. Hänen huomionsa kiinnittyi tuolloin oppilaana olleeseen noin 15-vuotiaaseen keisarilliseen suojattiin, ruhtinatar Jekaterina Dolgorukajaan, joka poti ankaraa koti-ikävää. Tsaari ryhtyi vierailemaan Smolnassa yhä useammin. Vuonna 1865 Jekaterina lähti Smolnasta ennen aikojaan. Keisari pyysi tyttöä rakastajattarekseen, mutta tämä antoi rukkaset noin vuoden ajan, kunnes viimein antoi periksi. Kiihkeän intohimoista suhdetta kesti 14 vuotta, joiden aikana Jekaterina asui Pietarissa useissa eri taloissa eikä juuri tavannut muita ihmisiä. Aleksanteri kävi hänen luonaan iltapäivisin.


title: Jekaterina Dolgorukaja

text: Jekaterina ja Aleksanteri saivat ennen avioitumistaan neljä lasta, joista yksi kuoli jo nuorena.


title: Jekaterina Dolgorukaja

text: Lapset asuivat muodon vuoksi eri taloissa. Monet olivat kuitenkin perillä heidän syntyperästään.


title: Jekaterina Dolgorukaja

text: Keisarinna Maria Aleksandrovnan kuoleman jälkeen vuonna 1880 Aleksanteri nai Jekaterinan salaisesti ja oli aikeissa nimittää tämän keisarinnaksi. Aleksanteri kuitenkin joutui salamurhan uhriksi ennen tätä, maaliskuussa 1881. Keisarin kuoltua ruhtinatar Jekaterina asettui Ranskaan ja jätti Pietarin-palatsinsa poikansa käyttöön. Poika kuoli vuonna 1913, mutta ruhtinatar itse eli vuoteen 1922, vaikka vallankumous veikin häneltä Aleksanterin hänelle määräämän vuotuisen määrärahan. Jekaterinan vanhin tytär Olga avioitui kreivi Georg Merenbergin kanssa, joka oli Luxemburgin hallitsijasuvun Nassaun morganaattinen serkku, ja asettui asumaan Saksaan. Nuorempi tytär Jekaterina (Catherine) avioitui venäläisen ruhtinas Bariatinskin kanssa, mutta jäi leskeksi vuonna 1910. Hän avioitui uudelleen Jaltassa vuonna 1916 ja paettuaan pari vuotta myöhemmin jännittävien vaiheiden jälkeen maitse Krimiltä hän yritti luoda uraa oopperalaulajana. Hän kuoli Haylingin saarella vuonna 1959 yksinäisenä ja varattomana.


title: Ilona Slupianek

text: Ilona Slupianek (o.s. Schoknecht, s. 24. syyskuuta 1956 Demmin) on entinen itäsaksalainen kuulantyöntäjä ja olympiavoittaja.


title: Ilona Slupianek

text: Slupianek voitti kuulantyönnössä tyttöjen Euroopan mestaruuden vuonna 1973. Hän ylitti 20 metrin rajan ensimmäisen kerran vuonna 1975. Montréalin 1976 olympialaisissa hän sijoittui viidenneksi tuloksella 20,54 m. Vuoden 1977 Euroopan cupin loppukilpailussa Helsingissä hän työnsi parhaan tuloksen 21,20 m mutta jäi dopingtestissä kiinni hormonien käytöstä ja hänet hylättiin. Hän sai lyhyen kilpailukiellon, ja Prahan EM-kilpailuissa 1978 hän voitti kultaa tuloksella 21,41 m. Vuonna 1979 hän voitti sisäratojen Euroopan mestaruuden tuloksella 21,01 m sekä maailmancupin tuloksella 20,98 m.